open-index/open-wikipedia-markdown huggingface dataset:
上海市域铁路车票与票价

2024年12月上海市域铁路开通试运营以来，票价体系同上海地铁个弗一样，也有多种车票。

## 票价标准

### 金山铁路
2012年，金山铁路设定票价标准，最高10块，最低3块，好享受地面公交换乘优惠，必过换乘上海其他轨交线路弗好连续计价。

### 其他市域线路
根据上海市发展和改革委员会、上海市交通委员会《关于上海市轨道交通市域线票价机制有关事项个通知》（沪发改价调〔2024〕54号，以下简称“54号文”），2024年及以后开通个，由申通地铁集团运营个市域线（包含市域铁路、轨道快线（含地铁22号线）），适用更高个费率：

* 设计最高时速160公里及以上个市域线，每人公里基准费率0.45元；
* 设计最高时速160公里以下个市域线，每人公里基准费率0.37元；
* 每人次起步价4块；
* 假使乘客来勒市区线路搭市域线（含轨道快线）之间换乘，市区线路票价搭市域线（含轨道快线）票价直接累加。

## 票种
### 单程票
车站卖个当天单程票卡，来勒发售当天来勒卖票车站进站乘车。出站个辰光，车钿要小于等于车票额定个钞票，弗然要去服务中心补钞票。同时支持地铁单程票乘车子。

### 上海公共交通卡

持有上海公共交通卡（含实体卡、虚拟卡）个乘客好享受虚拟换乘优惠帮自然月里向乘上海市域铁路实际累积消费满70块个优惠。

上海公共交通卡个实体卡好来勒各站个CVM充值机（非售票机）进行办理、充值、圈存。部分型号智能手机个用户好通过内置个应用程序或上海交通卡APP自助开通虚拟交通卡乘地铁（需要开启手机NFC功能），优惠政策帮实体卡一式一样个。

### 电子计次票
电子计次票采取实名制购买，只限制同一账户使用，有效期里向只好买一张，以20趟为一只“基本套餐”，一趟个优惠幅度差弗多是7折（弗低过地铁市区线最低票价3块）。电子计次票买仔以后，用户要来勒7天里向手动激活才好用，到辰光没激活个会得自动失效外加退钞票，激活以后30天里向侪好用个。使用电子计次票个乘客要刷对应个“二维码电子凭证”才好乘车，同时弗好享受其他优惠。

## 弗好用个卡种
地铁一/三日票、票务处理专用票、地铁磁浮联票、地铁纪念票、保通卡、随申行联程日票（一/三/七日票）侪弗支持乘上海市域铁路。

## 优惠
申通地铁集团补充实施箇些优惠规则：

* 公交换乘优惠：沿用地铁优惠规则。用公交卡（包括虚拟公交卡）个乘客，来勒公交消费以后120分钟里向乘地铁，或来勒地铁出站以后120分钟里向来勒公交高头消费侪好优惠1块。
* 折扣：除开金山铁路侪沿用地铁优惠规则。每個自然月里向用同一张上海公共交通卡或同一渠道同一账号个上海公共交通乘车码乘上海市域铁路实际累积消费满70块，箇只号头里向，满70块个箇笔搭挺下来个消费侪打九折，第二个号头重置。

## 参考

## 参见
* 上海地铁车票与票价
黑神话：悟空

是一款游戏科学开发发行个动作角色扮演游戏，新华社咾啥个媒体叫伊中国首款“3A游戏”，2024年8月20号登入Windows（Steam、Epic Games、WeGame）及PlayStation 5平台，Xbox Series X/S版个发售日脚还呒没敲定。

游戏内容是从中国四大名著之一个《西游记》改编来个，正式发布前，业界媒体搭评论家们表扬伊来勒战斗系统、视觉设计、世界观构建浪个特色，也有游戏媒体随便批评箇隻游戏个，认为世界观看弗懂咯、怪忒多咯、招式忒多咯、招式忒少咯啥个，引发网浪向个争议。游戏上线後，立时三刻登顶多家平台销量榜首，首发3天全球销量超过1000万份，发售一隻号头全球销量超过2000万份，成为有史以来销售速度顶快个游戏之一。

## 参考

## 外部鏈接
*
内江公园

**内江公园**是中华人民共和国上海市杨浦区一家公园，来勒控江路261号，前身是果园苗圃，面积1.55公顷。1983年开始改造成公园，1984年10月1号造好开放。

## 参考
四平科技公园

**四平科技公园**是中华人民共和国上海市杨浦区一只公园，来勒杨浦区中山北二路搭杨树浦港北面，四平路西面，四平路1777号，贴咾河边狭长一条，面积70329平方米。公园里向有1000株乔木搭17000株花灌木。因为公园附近有复旦大学、同济大学等高校搭仔科技企业办公场所，故咾叫四平科技公园，公园里向并没科技主题个建筑物。公園来勒2002年3月28号开工，2003年12月30号完工。

## 参考
三林南站

**三林南站**来勒中国上海市浦东新区三林镇临太路恒星路，是上海市域铁路机场联络线个车站，预留有国铁跨线业务，未来也好换乘地铁19号线。机场联络线站体帮19号线站体交叉，形成换乘。机场联络线车站站台是地下四层双岛站台，正线双侧式站台，外侧站台预留畀上海南站支线。车站主體結構来勒2024年1月份封顶，2024年底跟市域铁机场联络线一道开通。

## 参考文献
杨树浦电厂

**杨树浦电厂**，老底子叫**江边电站**，是上海历史浪一座火力发电厂，来勒上海市杨浦区，1911年造个，曾经是远东第一大发电厂，有“中国电力工业摇篮”个讲法，伊105米高个烟囱曾经是中国顶高个建筑物。1950年2月6号“上海二六大轰炸”里向，杨树浦发电厂成为中华民国空军个重点攻击目标，一度破坏严重，经过修复重新运作。2010年，杨树浦发电厂正式停产。

## 参考
杨家宅慰安所

**杨家宅慰安所**是日本上海派遣军东兵站司令部来勒1938年1月13号开设个慰安所。伊个辰光挂个牌子叫**杨家宅娱乐所**，来勒现在中華人民共和國上海市楊浦區翔殷路民星路当中个东沈家宅里向。箇是日本军队来勒抗日战争里向设立个头一只军队管理个大型慰安所，后期变成日本私人老板承包个。

## 参考文獻
旧上海特别市政府大楼

**旧上海特别市政府大楼**，本名**中华民国上海市政府大厦**，也叫**旧上海市政府新厦**、**上海体育学院绿瓦大楼**，来勒现在上海市杨浦区清源环路650号上海体育大学里向，1933年10月10号造好，是伊个辰光中华民国上海市政府官员个办公大楼。2017年到2019年，伊经过修缮，重新对外开放。

## 历史
1929年7月份，中华民国上海特别市政府第123次会议通过议案，划定上海市区东北方向个翔殷路以北，闸殷路以南，淞沪路以东搭周南十图，衣五图以西个土地约7,000多亩是新上海市中心区域。箇只计划后来叫《大上海计划》。《大上海计划》里向，划定市政府权力机关所在地是市中心区个主区，着手开始新市政府大楼个建设。1929年10月1号，市政府公开征集设计图案，悬赏3,000元。1930年2月份，获奖图案正式揭晓。市政府以箇只为范本，设计新个方案。1931年6月份，正式开工。

1932年1月中旬，工程要完工个辰光。“一·二八”淞沪抗战爆发，日本打进上海，五角场、江湾到闸北一片侪变成战场，工程弗得弗停工。1932年3月份，停战，工程来勒7月份恢复，1933年10月10号造好，楼北面也造仔座孙中山铜像。。

1934年元旦，上海市市长吴铁城领仔上海特别市政府搬进市政府新厦。

淞滬會戰後，东洋人占领上海，拿孙中山铜像敲脱。汪精卫政權个上海市政府勒垃1939年从浦东搬得来。1941年，日军占领上海租界，上海市政府搬去原先个租界里向。抗日戰爭結束仔么，上海市政府再也呒没搬转来。上海体育学院成立仔么，大楼成為上海体育学院个行政楼。1989年9月份，成为上海市市级文物保护单位。

## 图片集

File:Shanghai Government Building in the 1930s.jpg
File:The Shanghai Government of ROC.jpg
File:A picture from China every day 212.jpg


## 参考
日商上海纺织株式会社旧址

**日商上海纺织株式会社旧址**是上海市一座歷史建築，来勒杨浦区杨树浦路2086号，民国时期是上海纺织株式会社个厂房。抗日战争以后，厂房作为敌产畀中华民国经济部接收，後些来移交畀中国纺织建设公司。1949年以后，箇埭变成上海第九棉纺织厂个厂房，后来变成上海市第五批優秀歷史建築之一。

## 参考资料
钱绍昌

**钱绍昌**（），男，汉族，浙江杭州人，翻译家，医学博士，圣约翰大学医科毕业以后来勒瑞金医院做外科、烧伤科医生。

1958年5月26号夜里向11点钟，上海第三钢铁厂一部转炉行车个辰光出事体哉，10吨半1300摄氏度个铁水倒下来，拿边浪30岁个锅炉长邱财康搞得唻受伤面积89%，深三度烧伤面积23%。钱绍昌是瑞金医院抢救组个成员之一，成功拿病人救回来，是我国第一例大面积深度烧伤病人治愈个病例。

1958年，钱绍昌任上海市科学技术协会委员，协助翻译科学术语，后来还协助时候电视台翻译影视作品，作品有《鹰冠庄园》、《大饭店》、《成长的烦恼》、《卡萨布兰卡》咾啥个，中国翻译协会畀伊资深翻译家荣誉称号。1980年10月份开始，伊来勒上海外国语学院英语系当老师，1986年5月份做副教授，1992年10月做教授。1983年，上海外国语学院成立国际新闻专业，钱绍昌教授去执教，1995年2月份退休。

## 参考
波音737新世代

**波音737新世代**（），通常缩写成**737NG**，有737-600、-700、-800、-900四只系列，是第三代737系列客機，取代老个737经典型（-300、-400、-500系列）。箇只系列个飞机多数是中短程窄体喷气式飞机，1996年开始由波音商用飞机生产。
康桥东站

**康桥东站**来勒中国上海市浦东新区康桥镇康新公路东侧，是上海地铁21号线个车站，也是上海市域铁路机场联络线地下二层侧式中间站搭越行站。本站来勒2024年12月27号跟咾机场联络线首通段一同开通，地铁部分计划来勒2026年底开通。

## 车站结构

本站勒垃机场联络线早期规划里向是高架站，到可行性研究阶段因为“规划原因”调整成地下车站。车站全长691.20米，宽37.2米，总建筑面积49453平方米，勒垃外环高速防护绿地里向，水网密布，北面是张江高科技园区。车站设计理念是“入水”，出入口咾啥个附属设施用个是水波形状个半拱顶棚，帮站外绿地里向个休闲设施连勒一道。站内装饰设计体现出张江科技创新特色，主色调是蓝颜色。车站计划通过换乘通道连接21号线康桥东站，通道里向设置有换乘闸机拿两隻系统个付费区区分开。

### 楼层分布

## 车站周边
康桥东站周边个后续开发规划是上海市规划自然资源局主办个2023上海城市设计挑战赛个一道题目，沐和景观设计公司帮曼斡设计咨询公司获得最高奖项。最佳方案是隻叫“多孔森林”个，保留周边地区既有树林，砍脱眼速生林，形成空隙，勒垃当中摆图书室、健身设施等城市公共设施。

## 参考
工农公园

**工农公园**来勒中華人民共和國上海市杨浦区包头路929号，占地面积1.6公顷，是一座二星级公园。公园里向有儿童游乐区、石亭，植物银杏、红枫咾啥个。公园来勒1992年12月28号开园，2009年6月份进行过改建。

## 参考
波音商用飞机

**波音民用飞机集团**（）是波音公司总部设置勒华盛顿州雷顿（Renton）个分支机构，由来勒西雅圖个波音飞机公司民用机部分帮加州长滩个麦道公司下头个道格拉斯飞行器公司合并出来个。

## 外部链接
*Boeing Commercial Airplanes page
三国记

《**三国记**》是韩国放送公社放个大河电视剧，1992年首播，故事背景是7世纪朝鲜三国统一个历史，主要拍摄地是京畿道龙仁市个韩国民俗村。因为故事里向对史实帮虚构个内容弗加区分，得到过批评。

## 演员
### 高句丽
*宝臧王 - 徐永进（서영진）
*渊盖苏文 - 赵卿焕（조경환）
*杨万春 - 任革（임혁）
*乙支文德 - 金吉浩（김길호）
*乞乞仲象（渤海高王父亲） - 金河均（김하균）
*先道解（선도해） - 朴英穆（박영목）
*黑伐武（흑벌무） - 金镇泰（김진태）
*季真（계진） - 白仁哲（백인철）
*渊盖苏文前妻 - （이경표）
*渊盖苏文后妻 - 金贤珠（김현주）

### 新罗
*真平王 - 朴雄（박웅）
*善德女王 - 金惠正（김혜정）
*眞德女王 - 兪娄娜（유루나）
*武烈王 - 宋永彰（송영창）
*金庾信 - 徐仁锡（서인석）
*金龙春（武烈王父亲） - 李正雄（이정웅）
*金舒玄（金庾信父亲） -
*毗昙 - 崔秉学（최병학）
*金元述 - 张仁基（강인기）
*金品释 - 权赫浩（권혁호）
*竹竹 - 宣东赫（선동혁）
*万明夫人（金庾信母） - 严柔晨（엄유신）
*天官女 - 金瑞罗（김서라）
*竹旨郞 - 全炳玉（전병옥）
*黔日将军 - 金正均（김정균）
*租未坤 - （윤문식）
*温君解 - （이지형）

### 百济
*百济武王 - 崔正勋（최정훈）
*义慈王 - 吉用佑（길용우）
*阶伯 - 刘东根（유동근）
*成忠 - 金甲洙（김갑수）
*黑齿常之 - （이한수）
*鬼室福信 - （최헌창）
*左柏 - 朴真星（박진성）
*阿娘（阶伯之妻，成忠之妹） - 李德姬（이덕희）
*允忠（成忠之兄弟） - 金周荣（김주영）
*任子 - 金成一（김성일）
*任子父 - 李大路（이대로）
*义慈王妃 - 崔秀智（최수지）

### 唐朝
*唐太宗 - 任秉基（임병기）
*长孙无忌 - 方一秀（방일수）
*契苾何力 - 张顺国（장순국）

### 日本
*天智天皇 - 李广基（이광기）
*藤原镰足 - 安承勋（안승훈）

## 参见
*三国遗事
*三国史记
*朝鲜三国时代

## 参考
SiTV七彩戏剧频道

**七彩戏剧频道**，是上海东方传媒集团有限公司旗下上海文广互动电视有限公司个一只已经停播个付费电视频道，内容主要是江浙沪一带个戏曲、曲艺节目，比方讲沪剧、苏州评弹咾啥个，来勒上海免费播放。

## 主要节目

* 《海上大剧院》
* 《电视书苑》
* 《名家名段》
* 《魅力海上花》
* 《戏剧长廊》
* 《绝版赏析》

## 播放情况
来勒上海境内个东方有线信号里向，夜里向20:00-20:30是各区有线电视节目（只有呒没自办频道个市辖区电视台，侪是中心城区）个插播时段。2022年开始，当五星体育频道有其它安排个辰光，七彩戏剧频道也会得进行中超比赛个直播。

因为地域差异帮语言差异，箇只频道虽然全国播出，必过来勒中国国内绝大多数地区基本呒没人晓得。某些地方个所谓“七彩戏剧频道”会得畀当地地方戏覆盖脱，比方讲福建漳州有线电视转播个“七彩戏剧频道”全天大部分辰光放个侪是当地个芗剧节目，只有半夜里向再会得放原版节目。

2022年8月30号，七彩戏剧频道关脱标清信号，停止来勒上海市外播出，实质浪成为只来勒上海播出个免费电视频道。

2023年9月份开始，上海广播电视台都市频道、东方影视频道、七彩戏剧频道个内容制作、商业运营划畀上海广播电视台下头个上海都市乐聆文化传播有限公司哉。

2024年10月9号，七彩戏剧频道推出电视应用，提供SMG1980年代以来个戏曲节目资源。

2025年1月1号，箇只频道停播哉。

## 参考文献
上海人民广播电台故事广播

**上海人民广播电台故事广播**，是上海广播电视台一家已经停播个电台频道，2007年12月23号正式宣告成立，全天播音18只钟头（5:00-23:00），是上海头一家以故事立台个频率，主力收听群体是45岁以下人群。2024年1月1号开始，箇只频率停止播出所有自办节目，全天并机播出上海交通广播节目。2025年1月1号0点钟，频率停播。

## 历史
1978年以后，上海电台文艺戏曲节目播出规模越来越大。1985年9月份，主要放文艺节目个调频101.7兆赫（后来划畀动感101）立体声节目开播。1987年，上海电台文艺戏曲节目主要来勒中波1197千赫播出，对外呼号“上海人民广播电台文艺台”。1997年4月20号，频率呼号变成“上海人民广播电台文艺频率”。

2002年7月15号，原上海文广新闻传媒集团个文艺频率节目内容一拆为两，组建文艺频率搭仔戏剧频率，新个文艺频率是中波1422千赫（后些来变成浦江之声用箇只频率）、调频96.8兆赫。新个文艺频率主要节目是长篇故事连播，有长篇连播、广播影视剧、综合文艺3只节目类别，《刑警803》是频率知名节目。

2005年12月，文艺频率划畀新组建个SMG综艺部，播出频率调整到调频107.2兆赫。2007年12月23号，文艺频率改名叫故事广播，主推《小说连播》《武侠传奇》《月光宝盒》箇些文化服务类节目。2009年，故事广播划畀东方广播公司（东方广播中心）管理。

2020年2月份到2021年10月份，箇只频道礼拜一到礼拜五早浪向6:00——10:00，下半天17:00——18:00联播上海交通广播个节目。

2024年1月1号开始，箇只频率停止播出所有自办节目，全天播音时段（10:00-11:00、14:00-15:00、17:00-18:00除外，重播上海新闻广播个周播节目）并机播出上海交通广播节目。2025年1月1号0点钟，频率停播。

## 参考

## 外部链接
*
上海人民广播电台戏剧曲艺广播

**上海人民广播电台戏剧曲艺广播**，貤叫**上海戏剧曲艺广播**，简称**上海戏曲广播**，是上海广播电视台一家专业电台，2002年7月15号从原上海文广新闻传媒集团个文艺频率里向拆开来正式宣告成立，是全国第一家专业戏曲广播，前身是上海人民广播电台文艺频率。

## 历史
1978年以后，上海电台文艺戏曲节目播出规模越来越大。1985年9月份，主要放文艺节目个调频101.7兆赫（后来划畀动感101）立体声节目开播。1987年，上海电台文艺戏曲节目主要来勒中波1197千赫播出，对外呼号“上海人民广播电台文艺台”。1997年4月20号，频率呼号变成“上海人民广播电台文艺频率”。

2002年7月15号，原上海文广新闻传媒集团个文艺频率节目内容一拆为两，组建文艺频率搭仔戏剧频率，新个戏剧频率用个是中波1197千赫、调频94.7兆赫（后来畀经典947用）播出，主要放戏曲节目，是滬上獨有个主要用吳語（上海話）播音个廣播頻率，著名节目包括《老搭子茶館店》、《談天說地阿富根》、《滑稽王小毛》（停播）、《吳曲鄉音》、《說說唱唱》、《楊戲迷和馬大嫂》、《星期戏曲广播会》咾啥个，放滬劇、滑稽戲、越剧、评书咾啥个戏曲曲艺节目。

2005年12月份，戏剧频率归畀新组建个SMG综艺部，播出频率调整成调频97.2兆赫。2007年12月23号，戏剧频率改名叫戏剧曲艺广播，2008年1月20号重启《星期戏曲广播会》现场直播演出。2009年，戏剧曲艺广播划畀东方广播公司（东方广播中心）管理。

2014年7月3号，上海广播电视台宣布，旗下艺术人文频道、七彩戏剧频道、经典947频率、戏剧曲艺频率组建“公益媒体群”，转型成弗看广告营收、弗考核收视率个公益频道。

## 参考
上海人民广播电台五星体育广播

**上海人民广播电台五星体育广播**是上海广播电视台下头一套已经停播个广播频率，由上海五星体育传媒有限公司运营，2025年1月1号停播个。

## 简介
**上海体育广播**来勒2004年8月8号正式开播，是上海当地第一家专业体育频率，主要放个是体育休闲节目搭仔健康类节目，全天播音18个钟头（6:00-24:00），前身是上海电视台体育频道广播部。

2006年3月份，上海体育广播改名叫“**五星体育广播**”。2010年，体育广播调整呼号，改叫“**上海人民广播电台五星体育广播**”。

2025年1月1号0点钟，频率停播。

## 参考资料
延吉新村

**延吉新村**是中华人民共和国上海市杨浦区个小区，来了延吉中路、延吉东路附近，占地面积45公顷，建筑面积47.7平方米，有408幢多层楼房。延吉新村一共有一村到七村，1980年开始造个。

## 参考
密丰绒线厂旧址

**密丰绒线厂旧址**来勒中国上海市杨浦区定海路街道波阳路400号，是一座历史建筑。

密丰绒线厂老底子是一家英资工厂，来勒上海公共租界东区波阳路400号，1934年造个。现在还有绒线仓库、英国老板花园别墅、高级职员住宅留下来哉。1959年，政府那箇些厂房侪买下来，改名叫上海茂华毛纺厂。

2014年4月4号，波阳路400号密丰绒线厂旧址成为第八批上海市文物保护单位。

## 参考
滑雪大冒险

**滑雪大冒险**（）是Yodo1, LTD开发个，2012年12月17号推出个一款跑酷游戏。游戏操作简单，只需要触摸屏幕就好操控角色跳起来躲脱障碍物逃生。玩家好执行各种高难度个滑雪动作，帮各种动物合作逃生。

## 争议
2022年7月份，国家计算机病毒应急处理中心通过互联网监测发现，游戏《滑雪大冒险》（版本2.3.8.14，豌豆荚发布个）呒没来勒用户使用过程当中明确告知申请个全部隐私权限，可能存在隐私弗合规个问题。另外，箇只游戏来勒向其他个人信息处理者提供用户个人信息个辰光，呒没提早通知接收方个名字、处理目的、处理方式、个人信息个种类咾啥个，也涉及到隐私弗合规问题。游戏还弗提供有效个个人信息更正、删除、账号注销功能，存在弗合理个账号注销条件，也是涉及隐私合规方面个问题。

## 参考资料
定海桥

**定海桥**是中国上海市杨浦区历史浪一座横跨定海港个桥，南到凉州路，北到平凉路。中华人民共和国建国以后，定海桥下头个河面变成陆地，定海桥栏杆畀拆脱，桥身变成定海路。

定海桥也成為桥周围一圈个地名，主要指个是定海路、波阳路交叉口附近个区域。定海桥周边有裕丰纱厂、密丰绒线厂、怡和啤酒厂、大康纱厂、英商电气公司发电厂、杨树浦煤气厂、公大纱厂咾啥个，大批苏北移民搭仔淮剧演艺人士来到箇埭住，形成产业工人聚居区搭仔棚户区。

後來一群学生仔、设计师、艺术家跑到定海橋调查研究，2015年来勒定海路252号成立“定海桥互助社”。同年，上海当代艺术博物馆展出《定海桥：对历史的艺术实践》。策展人呈现9件对定海桥地区考察创作出个作品。2021年9月30号，定海桥互助社关脱。

## 参考
定海路桥

**定海路桥**是中華人民共和國上海市楊浦區一座跨复兴岛运河个桥，也是一座钢筋混凝土，跨度约90米，从定海路来个。桥两边分别是上海国际时尚中心搭仔复兴岛，设计师是浚浦局个工程师玛耶搭黄炎。1927年6月份，定海路桥开工，12月31号完工通行。2011年，定海路桥成为“杨浦区登记不可移动文物”，还是杨浦区建筑可阅读建筑。

## 参见
* 复兴岛
* 复兴岛运河

## 参考
开鲁新村

**开鲁新村**是中华人民共和国上海市杨浦区东北部个一只大型居民社区，名字是从开鲁路来个。占地45公顷，建筑面积55.5万平方米，好分成六個部分，分别是开鲁一村、开鲁二村、开鲁三村、开鲁四村、开鲁五村、开鲁六村，1987年造个。

## 參考
申䒕雅

**申䒕雅**，是上海广播电视台旗下个虚拟主播。2020年11月3号，申䒕雅个二次元卡通风格形象正式亮相。2022年3月3号，SMG融媒体中心宣布申䒕雅“转正”，正式参与到新闻节目里向来。

申䒕雅个虚拟数字人造型，是SMG融媒体中心联手技术中心SMT下头个子午工作室一道开发打造个，用到动捕技术、面捕技术、CG技术合成咾啥个技术。。

## 参考信息
东方购物

**東方購物**是东方明珠新媒体股份有限公司下头个一只电视购物频道。2003年8月28号，上海文广新闻传媒集团帮韩国CJ家庭购物株式会社签订合资合同，双方共同投资成立上海东方希杰商务有限公司。2004年4月1号，上海东方希杰商务有限公司来勒上海戲劇頻道制作播放东方购物节目，播出辰光是当天夜里向8点钟到凌晨1点钟。2010年4月1号，東方購物成为独立个电视频道，24小時全天候播出。

## 参考

## 外部链接
*
穆舜英

**穆舜英**（），上海人，中华人民共和国考古学家，是头一位成功进罗布泊，去楼兰地区考察个女性考古学家。1960年，伊从北京大学历史学系考古专业毕业，来勒中国科学院新疆分院考古研究所（後来个新疆维吾尔自治区文物考古研究所）做生活，先后做锅所长、名誉所长。穆舜英还兼任中国中亚文化研究会秘书长、中国敦煌吐鲁番学会副秘书长等职位。

穆舜英是中国新疆考古事业个奠基人之一，先后跑去喀什、吐鲁番、伊犁、巴州等新疆多地考察。1980年代初期，穆舜英来勒楼兰故城遗址发现“楼兰美女”。

## 生平
民国廿一年（1932年）12月份，穆舜英来勒上海市畀养出来。民国三十五年（1946年），穆舜英进上海市复兴中学读书。1949年4月份加入中国共产党，成为地下党员。1949年7月份，穆舜英加入中国人民解放军。服役期间，穆舜英获得一趟三等功，两趟二等功。1955年，穆舜英离开部队，考进北京大学历史系，来勒考古专业读书。大学力学，穆舜英是班里个党支部书记，参加拔白旗、插红旗等政治运动。1958年，穆舜英加入全国人民代表大会民族委员会新疆少数民族社会历史调查组，是塔吉克族分组副组长，完成帕米尔高原塔吉克族社会历史文化调查。当年冬天，穆舜英等人去塔什库尔干塔吉克自治县大同乡进行廿几天个调查，还碰巧认得自家未来个老公王守礼。

1960年大学毕业，穆舜英放弃留勒北京或回上海个机会，选择去中国科学院新疆分院考古研究所。穆舜英到新疆以后，头一只考古任务是去吐鲁番地区发掘研究阿斯塔那古墓群。箇以后，穆舜英帮考古队员去仔阿斯塔那古墓群十几趟，发掘超过400座墓穴，发掘发现3000件文物。1961年，穆舜英帮王守礼结婚。同年，穆舜英去伊犁哈萨克自治州考察、调研乌孙文化。1972年，考古研究所帮新疆博物馆文物队合并成新疆博物馆考古队，穆舜英做队长。1973年，因为坎曼尔诗笺个争议，国家文物局组织发掘若羌县米兰遗址，穆舜英带领新疆博物馆考古队花仔2個号头发掘米兰遗址，必过阿末呒没发现决定性证据。1978年，新疆社会科学院成立，恢复建立新疆社会科学院考古研究所，穆舜英做所长。

1979年，中国中央电视台帮日本放送协会合作拍电视纪录片《丝绸之路》，《丝绸之路》纪录片摄制组帮新疆社会科学院考古研究所组成联合考察队，去罗布泊寻楼兰古城。联合考察队兵分两队，穆舜英是从敦煌出发沿古丝绸之路去楼兰个主队个负责人，也是考察队唯一一個女人。1980年4月份，箇支考古队出发去楼兰。穆舜英等人沿途发掘、调查黑山梁、铁板河、孔雀河南岸等地个遗址、古墓，重新发现楼兰故城遗址，发掘出佛塔、官衙、居住区咾啥个建筑。另外，穆舜英来勒对铁板河古墓进行发掘个辰光，寻着轰动一时个“楼兰美女”。1986年，新疆社会科学院考古研究所改成新疆文物考古研究所，算新疆维吾尔自治区文化厅个下属机构，穆舜英做所长。1988年，穆舜英有研究馆员职称。1989年，穆舜英从考古所长离职，变成新疆文物考古研究所名誉所长。1995年，穆舜英弗再做新疆文物考古研究所名誉所长。

退休以后，穆舜英来勒新疆文物、新疆考古等主题研究课题，主编、主持出版《新疆维吾尔自治区通志·文物志》《新疆文物资料选编》等资料。除开箇些资料，1980年以后，穆舜英去巴基斯坦、法国、日本、意大利、哈萨克斯坦咾啥个国家地区参加学术活动。

2008年2月21号，穆舜英因为生毛病，来勒上海市走脱。

## 研究成果
穆舜英个学术著作弗少，比房价《吐鲁番考古研究概述》（新疆维吾尔自治区社会科学院考古研究所，1982年）、《新疆考古三十年》（新疆人民出版社，1983年）、《新疆古代民族文物》（文物出版社，1985年）、《隋唐五代墓志汇编·新疆卷》（天津古籍出版社，1991年）、《神秘的古城楼兰》（新疆人民出版社，1992年）、《西域艺术》（淑馨出版社，1994年）、《中国新疆古代艺术》（新疆美术摄影出版社，1994年）、《楼兰文化研究论集》（新疆人民出版社，1995年）、《新疆彩陶》（文物出版社，1998年）、《千古之谜：楼兰》（云南人民出版社，2002年）、《楼兰：千年的传奇和千年的谜》（外文出版社，2005年）、《寻找楼兰：一个世纪的发现》（新疆人民出版社，2006年）、《新疆通志·文物志》（新疆人民出版社，2007年）。

## 参考来源
;书目

;期刊

;网站
刮痧

**刮痧**指个是用一定个工具，比方讲边缘光滑个汤勺、角子或者牛角骨等做成个刮痧板，配上面霜、风油精、清凉油、嬰兒油或刮痧膏等润滑剂，来勒病人身体个施治部位上顺序重复刮动个治疗方法，是中国民间流传个传统疗法。刮痧以后，有些病人会得感到局部或周身松快、适宜、症状消失个。

刮痧也帮針灸一樣，可能会得出現“暈刮”个弗良反应，頭昏、面色雪雪白、心慌、出冷汗、四肢發冷、噁心想吐咾啥个。

## 資料來源
风油精

**风油精**是一种中成药，是淡绿颜色个油状液体。

## 成分
根据中国国家药监局发布个标准，风油精个主要成分是薄荷脑、水杨酸甲酯、樟脑、桉油、丁香酚，外加液状石蜡、叶绿素、香精咾啥个混合提取做成个。

## 参考资料
清凉油

**清凉油**是一种膏状药物。万金油最早由著名商人胡文虎搭伊阿弟胡文豹做个，还拿伊拉箇只方子注册專利，叫“虎标万金油”。

## 成分
清凉油个主要成分是薄荷脑、薄荷油、樟脑油、樟脑、桉油、丁香油组成。

## 参考资料
复旦软件园

**复旦软件园**是中华人民共和国上海市杨浦区一只办公区，由复旦大学帮上海复旦复华科技股份有限公司共同发起，1999年成立，中华人民共和国科技部火炬中心曾认定当地是“国家火炬计划软件产业基地”。2014年6月份，复旦软件园办公楼投入使用。入驻复旦软件园个企业大多数是科技型中小企业。

## 参考
百联ZX造趣场

**百联ZX造趣场**来勒上海市杨浦区五角场，是一家主题是ACG个商场，由百联集团运营，也是百联集团旗下第二座主题是ACG个商场。前身是**上海华联商厦杨浦店**'、**东方商厦杨浦店**搭**悠迈生活广场**。

## 历史
2001年12月16号，上海华联商厦杨浦店开业。2005年，华联商厦杨浦店改名叫东方商厦杨浦店。2007年，东方商厦杨浦店扩建以后重新开业。2017年9月11号，东方商厦杨浦店关店。

2018年1月19号，原先个东方商厦杨浦店改名叫悠迈生活广场（百联UMAX生活广场），是百联集团旗下头一家城市奥特莱斯项目。

2024年7月中旬，悠迈生活广场开始启动改造施工。

2024年12月28号，由原悠迈生活广场改造而來个百联ZX造趣场开业。

## 参考
百联又一城

**百联又一城**是上海市杨浦区五角场个一座商场，建筑面积12.6万平方米，由ARQ建筑设计事务所设计。百联又一城好分成南区、北区、中庭，有12层楼营业，地上9层，地下3层。

2007年1月26号，百联又一城开业。2021年，百联又一城启动外立面改造。

## 参考
中国游客瑞典旅馆事件

**中国游客瑞典旅舍事件**，貤叫**瑞典游客事件**、**瑞典警方粗暴对待中国游客事件**或着**瑞典辱华事件**，指个是来勒瑞典当地辰光2018年9月2号，中国大陆游客带仔伊爷娘来勒瑞典旅游个辰光提早到斯德哥尔摩一家酒店，因为住宿问题帮店家产生冲突，畀当地警方领到城郊去。曾某指责伊来勒整桩事体里向受到虐待，要求瑞典方面道歉赔偿。9月15号，媒体曝光以后，引发关注讨论搭外交风波。
莘庄站（中国铁路）

**莘庄站**是沪春线上个车站，来勒中国上海市闵行区莘庄镇轨道交通一号线莘庄站西南侧，清宣统元年（1909年）跟沪杭铁路一道造好，伊个辰光是四等站，有3条股道。1957年3月份，上海铁路局规划上海铁路枢纽，一开始计划来勒莘庄造编组站，後些来改去新桥站造嘞。1958年沪闵、七莘公路造好前，箇站是莘庄镇主要交通设施，有好几班车客运列车停靠本站，1986年沪杭铁路外环线造好以后，本站停办客运业务。1992年，本站连接李家塘站个李莘联络线开工建设，1993年3月31号竣工。

2022年，车站开始客运化改造，2025年1月5号重新开放，计划来勒非通勤高峰期从上海南站承接部分金山线始发终到列车。

## 参考资料
济州航空2216号班机空难

**济州航空2216号班机空难**（）指个是2024年12月29号，一班济州航空运营个、从泰国曼谷素万那普机场飞去韩国全罗南道务安国际机场个国际客运航班发生个航空事故。伊个辰光，箇班航班由一架波音737-800型客机执飞，降落前赛过是碰着鸟击哉，复飞两趟，阿末因为弗明原因机腹着陆，飞机冲出跑道，撞上机场外围个仪表着陆系统（ILS）个天线帮护栏以后爆炸起火，导致飞机浪181人当中179人死脱，只有2名机组成员活下来哉。箇桩空难是韩国本土顶惨重个空难、是涉及波音737新世代系列飞机顶惨重个空难、也是2020年代到2024年年底顶惨重个空难，也是济州航空成立19年以来头一桩死人个空难。

## 参考

## 外部链接
*事故描述 - 航空安全網
国和新村

**国和新村**是中华人民共和国上海市杨浦区中原路市光路路口东南个小区，划占地面积44公顷，建筑面积55万平方米。1988年，国和新村开始造个。

## 参考
日本海沟

**日本海沟**（）是来勒日本东北个北太平洋个海沟。伊从千岛群岛一路向南伸延到小笠原群岛，最深个地方有9,087米。日本海沟北起北海道个襟裳岬海域接千岛海沟，南到房总半岛略向东弯曲，一直持续到伊豆-小笠原海沟，是太平洋板块向欧亚板块俯冲个结果，是环太平洋火山地震带个重要组成部分

## 参考
创智天地

**创智天地**，貤叫**创智天地广场**、**上海创智天地园区**，是中华人民共和国上海市杨浦区一個产业园区，来勒大学路沿线，规划占地83.9公顷，规划总建筑面积100万平方米，由杨浦知识创新区投资发展有限公司帮瑞安房地产一道出资建设，由美国SOM公司规划设计。创智天地好分成创智中心（创智天地广场）、创智坊、创智天地科技园（创智天地创业园）、江湾体育中心四大功能区。2006年，一期項目完工。二期项目来勒2009年左右完工。

## 参考
百联ZX创趣场

**百联ZX创趣场**来勒中华人民共和国上海市黄浦区南京东路，是家主题是ACG个商场，由百联集团运营。箇家商场前身是**上海中联商厦**搭**上海华联商厦**。

## 历史
1993年11月份，上海中联商厦建成，是「上海交电家电商业（集团）公司」帮中华人民共和国商务部联营个零售企业，营业面积5400平方米，经营服装、家用电器等2万种商品。

2006年，南京东路上个原上海华联商厦恢復舊名永安百货，百联集团拿上海中联商厦改名叫上海华联商厦。

2022年2月28号，上海华联商厦关门。同年年底，上海华联商厦启动更新改造。

2023年1月15号，改造完成个原华联商厦开业，改名叫百联ZX创趣场。

## 参考
上海市川沙中学

**上海市川沙中学**（Shanghai Chuansha High School），经常性简称**川中**，老校区来勒上海市浦东新区川沙镇新川路324号，新校区来勒营洪路481号，前身是民国31年（公元1942年）蔡经纬（字均培，1897年－1980年）来勒川沙县城厢镇孔庙旧址创办个**私立友仁中学**。是上海市首批重点中学，现为上海市实验性示范性高中。

## 学校历史
* 1942年春，蔡经纬创办**私立友仁中学**。
* 1944年春，帮私立川光小学增设个初中班合并，改名叫**私立铁沙初级中学**。
* 1946年，帮私立中山中学（1943年创办）合并，改成公立学堂，叫**川沙县立初级中学**。
* 1950年秋，增设高中部，改名叫**川沙县中学**。
* 1959年，川沙县划畀上海市，学校升格成县重点中学。
* 1966年至1976年“文化大革命”期间，改属城镇公社、城厢镇管理。
* 1978年，恢复县重点中学。
* 1988年起，停招初中新生。
* 1993年，川沙地区划畀浦东新区，成为区重点中学。
* 2011年, 成为上海市实验性示范性高级中学。
* 2021年，启用营洪路481号个川沙中学新校区。
* 2022年，开办川沙中学友仁分校。
* 2024年，作为华东理工大学附属浦东科技高级中学开办支持主体，帮伊来勒同一只校区里向办学。

## 学堂现状
学堂有高中三只年级38只班级，当中8只内地新疆班，总计近1700名学生。学堂有千兆校园网，所有教室侪配备多媒体视频展示系统。学堂有近3500平方米个体育馆、塑胶田径场、多只全塑胶篮球场。学堂学生宿舍楼提供200多只床位，有空调、卫生间、浴室。学堂有新疆班，常年接待新疆学生。

## 学堂荣誉
上海市文明单位（已连续七届十四年）、全国十佳校园文化建设创新学校、上海市中小学行为规范示范校、上海市教育科研先进集体、上海市体育传统项目学校、上海市安全文明校园、上海市花园单位、上海市中小学示范图书馆、上海市优秀中学生志愿者服务队、上海市语言文字示范学校、浦东新区教育科研先进集体、浦东新区科技教育特色学校、浦东新区艺术教育特色学校、浦东新区绿色学校、浦东新区法制教育先进集体、浦东新区“红旗示范团组织”等。

曾获得：全国及上海市德育先进集体、全国及上海市体育工作先进集体等荣誉称号。

## 参考文献

## 外部链接
* 上海市川沙中学 官方网站
1920年毛泽东寓所旧址

**1920年毛泽东寓所旧址**是中国上海市个一只名人故居，来勒静安区南京西路街道安义路63号，是一幢沿街两层楼房，贴隔壁是静安嘉里中心。

箇里是1920年5月5号到7月初，毛泽东来勒上海住个地方。1959年5月份搭1977年12月份，这里成为上海市文物保护单位。周边本来是电车场咾啥个，现在已经改造成高层建筑，只有箇幢两层楼小楼呒没拆。

## 参考
阿丽拉上海

**阿丽拉上海**（），本来是**上海四季酒店**（），来勒中華人民共和國上海市静安区威海路500号，是一家五星级酒店，2002年2月份開業，是四季酒店来勒中国大陆个头一家据点。2020年6月1号，停运改造，2024年9月25号以“阿丽拉上海”名义恢复运营，箇也是阿丽拉来勒中国个头一家城市度假型酒店。建筑占地面积7620平方米，总建筑面积约72000平方米。主楼高度147.75米，裙房高度18.80米，有地下3层，地上38层。

## 参考

## 外部链接
*
特斯拉 Cybertruck

***'，貤叫***'或**赛博皮卡**，是特斯拉公司2019年开始宣布即将上市个纯电动。特斯拉公司来勒发布会浪公布三只型号，基础款是单电机后轮驱动，续航里程400km；性能款是双电机全轮驱动版本，续航里程480km；最高性能款是三电机全轮驱动版本，续航里程是800km。

## 参考
SOHO东海广场

**SOHO东海广场**来勒上海静安区铜仁路299号，楼高217米，共52层，由SOHO中国开发，1楼2楼是商铺，其他楼是写字楼。

## 附近建筑
*上海商城
*上海展覽中心

## 外部链接
* 介紹
三德里（上海宝山路）

**三德里**是中国上海靜安区个一条旧式里弄，1917年前后造个，来勒宝山路南段，鸿兴路以东，永兴路以南，包括2层石库门住宅20多幢。因为伊贴隔壁是商务印书馆，大部分房子侪是商务印书馆承租畀书馆职工住个。

后来箇埭成为文化界人士个活动场所。1922年，文学社团创造社成立个第二年，来勒三德里A11号设立《创造季刊》编辑部，出版刊物《A11》。1926年1月1号，郭沫若、恽代英、张闻天、沈雁冰、杨贤江、沈泽民等人来勒A3号成立中国济难会，拿章程公布勒发行个《济难》创刊号上。

三德里附近也是四一二事变个发生地。1927年4月13号下半天1点钟，上海总工会组织个6万多武装游行工人来到宝山路三德里附近个辰光畀军队开枪镇压，当场打死100多人。1977年，宝山路三德里附近成为革命纪念地。

1932年一二八事变，日军轰炸闸北轰炸得唻弗得了，三德里帮商务印书馆侪畀炸光哉。遗址现在是宝山路220~300号。1977年12月份，伊成为上海市文物保护单位。

## 参考
2025年新奥尔良汽车撞人事件

当地辰光2025年1月1号凌晨约3点15分，一名男子开仔部租来个福特皮卡车，来勒美国路易斯安那州新奥尔良市法国区波旁街运河街交汇处个地方绕过警察设置个路障，往来勒路边庆祝跨年个人身浪撞。联邦勘察所确认，嫌疑犯叫沙姆苏德·丁·贾巴（Shamsud-Din Jabbar）。车子撞浪高空作业车以后，伊抄起两部枪，下车向警察开火，警察拿伊当场枪毙。箇桩事体造成包括嫌疑人共16人死脱，另外有至少35人受伤，包括两名中枪个警察。袭击发生勒新奥尔良个新年庆祝活动期间，嫌疑犯个车浪挂仔一面伊斯兰国旗帜，故咾联邦勘察所拿箇桩袭击定性成恐怖袭击。

## 另见
*2025年拉斯维加斯汽车爆炸案：同一天发生个恐怖袭击，犯罪嫌疑人侪来勒自由堡服役过。

## 参考
拉斯维加斯特朗普国际酒店

**拉斯维加斯特朗普国际酒店**（）是美国内华达州天堂市个一座64层高档酒店、分契式公寓，名字是从著名房地产开发商唐纳德·特朗普来个。酒店外层窗户上镀有24克拉个金，故咾看起来金闪闪个。伊是拉斯维加斯谷顶顶高个酒店。2012年9月份，特朗普集团宣布拿当中300套分契式公寓用分时度假个方式卖畀希尔顿酒店集团，成为希尔顿度假村酒店。

## 参考

## 外部链接
*Trump International Hotel Las Vegas - Official Hotel Website
*Trump Las Vegas Condominiums - Official Real Estate Website
上海中信泰富广场

**中信泰富广场**是中华人民共和国上海市静安区南京西路江宁路路口个一座商场办公楼，2001年1月9号启用。办公楼高180米，有45层；商场裙房高23.8米，有5层。箇桩建筑由中国国际信托投资公司（香港集团）、太古地产、上海静安城商贸总公司投资，公和洋行帮上海建筑设计研究院负责设计。2021年12月22号，经过一年多个改造，中信泰富广场重新开业。

## 参考
上海丽都花园

**丽都花园**，貤叫**丽都舞厅**（英文：**Lido Garden Ballroom **），来勒上海市静安区泰兴路北京西路路口，1920年代初造个，有几栋建筑。第一轮屋主是安徽程谨轩个长孙程贻泽。丽都花园里向有大型个游泳池、弹子房咾啥个游乐设施，是伊个辰光个海上第一豪宅。1930年代初，程霖生投机失败，拿箇批房子转卖畀镇海桕墅方家，必过方家直接转手拿房子租出去开丽都舞厅哉。

1949年中华人民共和国成立，丽都花园先后变成上海市静安区文化俱乐部、上海市政协文化俱乐部。1960年，市政协文化俱乐部从茂名南路58号搬到丽都花园个三层洋楼里向1977年12月份，第五届上海市政协机关搬到箇埭办公，伊个辰光门牌号是泰兴路306号。1978年10月份，市政协机关启用北京西路840号新门牌号。1985年，来勒丽都花园里向，用原先市政协大礼堂个地基造了只地上20层、地下1层个办公大楼，1987年造好以后市政协机关搬进去哉，还拿门牌号改成北京西路860号。

## 参考
公有领域日

**公有领域日**（，缩写：）是对作品版权到期进入公有领域箇桩事体个纪念活动。依据每個国家个版权法，作品进入公有领域个法律过渡通常性是每年个1月1号。

一开始，纪念公有领域日个活动侪是小老百姓自发个。2004年，加拿大公有领域活动家华莱士·麦克莱恩（Wallace McLean）率先提出箇只想法，得到劳伦斯·莱斯格个支持。世界各国个各种组织会得使用“公有领域日”个旗号开展活动。

## 参见
* 公有领域

## 参考
日喀则市定日县“1·07”地震

**日喀则市定日县“1·07”地震**，指个是北京辰光2025年1月7号9点05分发生勒中华人民共和国西藏自治区日喀则市定日县个一趟面波震级6.8级或矩震级7.1级个地震，震源深度约10公里。截至1月7日19时，地震已造成126人遇难、188人受伤。

## 构造背景
地震震中来勒青藏高原拉萨地块里向，距离地震最近个断层是约11公里远个丁木错断裂，震源机制是拉张型破裂。印度板块帮欧亚板块碰撞造成个青藏高原抬升、地壳缩短增厚外加广泛个高原变形，是控制中国大陆西部构造变形个主要动力学机制。青藏高原南部地区同时受到南北向挤压搭仔东西向拉张应力个作用，发育有近南北向搭近东西向两种典型断裂。箇种强烈地壳形变作用下头，拉萨地块搭周边个断裂带活动特别强烈。中国地震台网中心专家认为，箇趟地震是拉萨地块个一次能量释放。

## 影响范围
箇趟地震震中来勒定日县措果乡，震中20公里范围里向人口约6900人，有3只乡级行政区驻地搭仔27只村。

箇趟地震导致定日县搭仔附近个拉孜县、萨迦县弗同程度受灾。，邻国尼泊尔、印度亦有明显震感。

## 人员财产损失
截至1月7号15点钟，已确认至少95人死脱、130人受伤，上千间房屋坏脱，震中附近亦有停水停电报告，弗少老百姓来勒室外避难。

受地震影响，出于安全考虑，定日县境内个珠穆朗玛峰景区从1月7号10点开始暂停对外开放，直到3月1号纔重新开放。

另外，地震导致拉日铁路一度停运。铁路部门来勒地震发生以后一度让拉日铁路卡如站到日喀则西（含）间线路停运，扣停C885次列车，1月7号当天日喀则到拉萨个C886次旅客列车也临时停运。地震还导致219国道定日县措果乡路段坍脱。

## 参考
2025年拉斯维加斯汽车爆炸案

2025年1月1号上半天约8点39分，一部特斯拉赛博皮卡来勒美国内华达州天堂市个拉斯维加斯特朗普国际酒店正门口发生爆炸并走火。车浪向唯一个乘客来勒爆炸前开枪自杀，另外有7名路过个人来勒爆炸当中受伤。调查发现，车辆里向装有烟花迫击炮搭仔燃气瓶，引发爆炸并点燃车子。

联邦勘察所确认司机兼嫌疑人是马修·艾伦·莱夫斯伯格（Matthew Alan Livelsberger），来自科罗拉多州科罗拉多泉，是现役美国陆军特种部队士兵，事发个辰光是海外执勤会转来休假，目前拿箇桩事体定性是潜在个恐怖袭击。

## 另见
*2025年新奥尔良汽车撞人事件：同一天发生个恐怖袭击，犯罪嫌疑人侪来勒自由堡服役过。

## 参考
兰溪青年公园

**兰溪青年公园**来勒中华人民共和国上海市普陀区，西临兰溪路，东到花溪路，南面是曹杨一村，北到上海市普陀区中心医院，曹杨新村环浜穿过公园南部，公园面积1.26万平方米。

## 历史
兰溪青年公园當地本来是虬江北岸个农田搭仔墳地。1957年，共青团上海市普陀区委员会发动青年来勒箇埭开辟**共青果园**。1958年，共青果园划比上海市普陀区绿化办公室管理，後些来改种树苗。1965年前后改名叫**普陀区共青苗圃**。1980年，园北部1666.5平方米土地划畀上海市普陀区中心医院。1981年，上海市普陀区人民政府规划造曹杨新村环浜绿化带，當地进仔曹杨新村环浜绿化带规划里向。1982年，當局决定造公园，上海市园林管理局负责总体规划及绿化设计，常熟杨园花草公司负责建设，1984年5月1号落成开放，名字是从兰溪路搭公園前身共青果园来个。1986年，曹杨新村环浜南岸1000多平方米个绿地划畀公园，公園南部造仔围墙，修仔水榭、石拱桥，调整园艺布局。

2017年，上海市普陀区绿化市容局开始对箇家公园进行改造。2018年6月份，公園改造完成，拆脱原先个围墙外加大门，成为全敞开式公园，有5只出入口。兰溪青年公园也成為上海市普陀区头一座24小时开放个公园。

## 参考
2025年陝西蒲城抗議

**2025年陝西蒲城抗議**是一樁因中華人民共和國陝西省渭南市蒲城縣一名學生仔来勒學堂宿舍樓自家跌下去死脫引發個大規模抗議。起因是學堂個處理方式讓家長弗滿意，家長懷疑學生個死搭欺待有關係，認爲學堂隱瞞事實真相，得到仔一些人個認同，大批民衆集中抗議，搭警方發生衝突。部分媒體稱箇樁事件個規模是“兩年來最大”。

## 事件經過
2025年1月2號凌晨3點，陝西省渭南市蒲城縣職業教育中心个一间宿舍里向，有人发现宿舍阳台窗下头摆仔张小板凳，窗开开来，宿舍里向少脱一個人，往下头一望，死勒窗外楼下头。家長到學堂要求看自家小囡阿末一眼，必過學堂搭派出所個人一开始弗讓家長看，有媒体表示学堂搭派出所还開始監視伊篤。 後些来學生家長来勒殡仪馆檢查屍體個辰光，發現頭頸下頭有烏青，懷疑學生畀人欺待咾弄煞个。另外，根据媒体报道，有幾名目擊個學生表示，死者是畀宿舍同學從樓浪推下去个。

## 调查结果
1月5号，蒲城县联合调查组发布通报，表示公安机关经进行现场勘查、调阅监控、调查走访、尸表检验，认定死者是高空落下去死脱个，目前排除刑事案件。

## 怀疑
疑似死者亲眷来勒抖音高头发长文表示，事发当天，死者个娘接到通知，呒没搭以讲到校原因，只让伊去学堂。来勒学堂里向，伊一直呒没看到自家小囡，来勒教室里向等仔几個钟头弗让离开，接下来直接送到殡仪馆去。伊表示死者身上有多块乌青，想拍照片畀人阻止。後些来多趟要求再探视死者，侪畀人拒绝哉。此外，知情学生仔个手机搭仔智能手表畀人没收脱。

## 抗议
1月4號開始，死者家屬開始勒浪學堂個門口組織抗議，要求學堂公佈真實信息，当地有人跟咾去抗议。。

1月5号，死者个舅舅畀警察带勒跑，现场事态升级，民众喊“放人”。

1月6號，去现场个轧闹猛个人多唻吓死人，政府出動警察，搭抗議市民發生衝突。示威个人冲破警方个防线，冲进学堂一顿破坏，拿办公室、食堂等设施侪敲坏脱。一名畀人认为是蒲城职中副校长张文平个中年男子畀人邪打，送上救护车以后，示威个人尝试推翻救护车，拒绝救护车继续救人。後些来，抗议得到控制。

## 參考
李平书

**李平书**（），本名**李安曾**，貤叫**李钟珏**，字**平书**，号**瑟斋**，又号**且顽**、**且玩老人**，祖籍苏州，江苏宝山高桥镇小浜路李家桥（今属上海市浦东新区高桥镇）人，民国辰光个银行家、政治人物。

## 生平
李平书小辰光住勒高桥，经历过长毛，21岁去上海龙门书院学习。後些来优贡进官场，做过广东陆丰知县、新宁知县、遂溪知县。1899年，伊支持老百姓反对法国侵占广州湾，遂溪知县个官职开除脱。

1903年，伊来到上海，做江南制造局提调。武昌起义以后，伊帮同盟会联系，参与上海起义，做江苏民政司长兼上海民政总长。1912年7月10号，江苏省政府取消沪军都督。8月31号，李平书个上海民政总长撤销脱。1913年二次革命以后，袁世凯帮租界当局一淘取消伊个租界居留权，伊逃去日本，1916年回国。

伊还做过中国通商银行总董、华成保险公司经理、上海商团公会会长、内地电灯股份有限公司总董、上海城自治公所总董咾啥个，创立浦东同人会（今浦东同乡会），增开城门，拆脱城墙，开办上海医院、闸北水电公司、高桥宝界初等小学、昆山蚕桑学校等公共事业。

1927年12月23号，伊生毛病故脱，公谥号“通敏先生”，葬勒浦东高南乡北印家桥（今航津路南面）。

## 铜像
李平书故脱以后，上海各界为咾表彰伊个历史功绩，造了隻铜像，是著名雕塑家江小鹣设计个，高3米，底座浪有黄炎培亲手写个铭文。一开始，铜像安置勒南市救火联合会大院里向，1937年淞沪会战爆发以后搬到其他地方去哉。1946年10月26号，抗日战争结束以后，上海华商电器股份有限公司咾啥个集资来勒城隍庙湖心亭举行李平书铜人像落成典礼，后来隻铜人像搬去蓬莱公园，阿末来勒“文化大革命”里向烧脱。

## 参考资料
上海辞书出版社

**上海辞书出版社**是中国大陆一家主要出版工具书（辞书）个专业出版社，是中国头一家工具书专业出版社，是上海世纪出版集团个出版社，前身是1958年8月份成立个中华书局辞海编辑所，1978年1月份改用现在箇只名字。

## 外部链接
*上海辞书出版社
宜川公园

**宜川公園**是中華人民共和國上海市普陀区一家公園，来勒宜川路93号，占地面积1.88公顷。

## 历史
宜川公园原址是赵家花园个一部分。清朝乾隆年间，浦东赵德嘉搬到新港支河赵园浜南岸（乃朝上海市普陀区宜川路街道）住，种花花草草。伊个后代多数侪种花，先后形成赵园、东赵宅、南赵宅、小南赵宅、北赵宅、赵园后浜等村，统称赵家花园。一开始箇埭生产玫瑰花、腊梅，后来品种增加到菊花、香石竹，对外销售。

中华人民共和国建国以后，1956年赵家花园有花农221户，生产园地21.93公顷，生产花卉571种，市场占有率一度有上海市个40～50％到70％。1956年开始，赵家花园陆续畀征地，变成宜川新村。文化大革命个辰光，赵家花园改种蔬菜，1979年恢复种花木。80年代，赵家花园只挺宜川路洛川路口东南一小块地。

1980年代，为咾解决宜川新村居民个游乐需求，赵家花园阿末一块地畀征地征脱开宜川公园，由上海市园林局设计室颜文武负责规划搭仔绿化设计，上海市园林工程公司等单位施工，投资总额54.5万元，1984年11月份动工，1986年4月16号竣工，同年5月1号开放，名字是从宜川新村来个。赵园浜河道一部分变成宜川公园水面。2004年，宜川公园门口新造了只2581平方米个开放式广场。2005年4月1号，宜川公园开始免费开放。2013年，赵家花园菊花种植技艺成为上海市第四批非物质文化遗产项目。赵家花园个赵家菊花种植传承人来勒2016年11月份个辰光跑到宜川公园开菊花展。

## 参考

## 外部链接
*上海市林业局-宜川公园
阪神大地震

**阪神大地震**（），貤叫**阪神-淡路大地震**（），指个是1995年1月17号5点46分，发生勒兵库县个特大地震，日本气象厅震级7.3，矩震级6.9，震源深度只有16公里，强震产生个能量帮80隻广岛原子弹一样多。因为箇趟地震来勒老清老早发生，死伤交关，官方统计有6,434人死脱，43,792人受伤，损失总金额约莫10兆日圆。

## 其他
时任日本首相村山富市晏仔3日天才命令自卫队去救援，比黑社会动作还慢，畀肏噱唻尖癲能，导致社会党来勒後些来个选举里向通通输脱，日本自民党来勒1996年重新执政。

## 参考

## 外部链接

* 受灾者在地震發生當日拍攝的影像（摄影：松岡明芳） 
* 神戶大學震災文庫
建民绿地公园

**建民绿地公园**是中华人民共和国上海市普陀区个一只公园，来勒上海内环线、光新路、京沪铁路围成个三角地带里向，面积约4万平方米。公园里向有人工湖、亲水平台、景观架廊、儿童乐园、篮球场。原先箇埭是只叫建民村个棚户区，2010年拆迁，一开始想做边浪小区个配套，後些来改成公园，2018年底公园通过验收，2019年4月份交付使用。

## 参考
朱家湾

**朱家湾**是中华人民共和国上海市普陀区东部一只地名，三湾一弄之一，来勒中山北路北面、光新路帮真如港交会处。清朝中期，有姓朱个搬到虬江（乃歇真如港东段）河弯北岸，当地逐渐有朱家湾箇只叫法。后来朱家湾形成朱家湾前浜、朱家湾后浜两只村。

20世纪，苏州河南岸个公共租界一路向西扩张到小沙渡（西康路苏州河边），交关工廠主来勒小沙渡个苏州河两岸起工厂，外地工人来勒朱家湾一带私自搭棚户，成为三湾一弄棚户区个一部分。因为朱家湾边浪有上海造币厂，有人也叫伊造币湾。

20世纪20年代以后，朱家湾前浜形成朱家湾街（今光新路南段）。1927年，南京国民政府成立，同年7月1号，建立上海特别市，通过一项改善工人住房条件个法案，1928年，上海特别市成立“筹建平民住所委员会”，由政府出钞票造平民住宅，平价或低价卖或租畀老百姓住，叫“平民村”，也叫“市民新村”。朱家湾造个是**中山路平民村**，规划占地面积3.5万平方米，范围相当于光新路以西，中山北路以北。箇埭原先有一条名叫“赵浦”个虬江支流，部分填脱畀“平民村”用。1936年完成第一期，有57排，330只单元，侪是砖木结构。工程还没结束，淞沪会战爆发，日軍攻佔中山路平民村，當地成為日本人个兵营搭马厩。1945年抗日战争結束，上海市政府試圖收回中山路平民村，必过附近个工人搭瘪三拿以佔用脱。

1953年，上海市人民政府来勒朱家湾一带造工人新村，朱家湾街变成城市道路，北端甘泉新村，南端光复西路，叫光新路。

1987年，原平民村个81只单元住宅拆脱，改造成马路，叫镇平路，意思是消灭平民村。根据上海路名规则，普陀区道路个名字原则上要使用陕西省地名，故咾按照镇坪县改名叫**镇坪路**。1990年代以后，沙田物业获得平民村土地个建设权，分两期造了“秋月枫舍”小区。上海轨道交通3、4、7号线来勒镇坪路附近有镇坪路站。2007年，苏州河上架起镇坪路桥。

## 参考
光新路

**光新路**来勒中華人民共和國上海市普陀區東部，南起光复西路蘇州河，北到交通路京沪铁路接志丹路，长1.02公里，宽35米到40米，沥青混凝土路面。箇条路虬江（乃朝真如港）以南路段来勒中华民国大陸時期叫朱家湾街（朱家湾大街），是宽3米个弹街路，是朱家湾镇个集市街坊。1952年拓宽，向北延伸到交通路，因为从光复西路通往甘泉新村，故咾1953年改名叫光新路。1980年拓寬；1983年，中山北路到交通路段加固改建，车行道拓宽。1984年来勒沪杭铁路道口东面造了条人行地道；1986年又拓宽沪宁铁路道口，造了横跨沪宁铁路个光新路交通路人行立交桥。

1989年6月6号、7号，六四事件期間有人利用161次列车开进上海沪杭铁路光新路铁路道口个辰光发生个交通事故，放火拿火车搭警用摩托车烧脱。近600名武警、铁路警察外加9部消防车到现场抢救。事故造成6人死脱，6人受伤，11人當場畀捉牢。6月15号，放火个人畀判死刑。

1991年後，光新路沪宁鐵路、沪杭铁路道口人行立交桥外加光新路沪杭铁路道口人行地道拆脱。1994年，为咾解决铁路道口每天一拢总关脱8個钟头，影响过往交通个问题，新造穿铁路外加交通路个光新路铁路立交桥搭地道，立交橋通機動車，非機動車帮行人走地道。同年12月份再拓宽。

## 沿路設施
光新路沿路有沪西工人文化宫体育中心，本名普陀区工人体育场，1956年3月份，由上海市工会联合会（上海市总工会）投资造个，1957年6月份开放。占地面积约2.2公顷。有400米标准田径场地，标准足球场，1座容纳1500名观众个混凝土单层看台。1971年6月23号，普陀区公检法军管组来勒体育场召开公判大会，挤死7人，伤99人。后些来畀普陀区体育运动委员会管理，改名叫普陀体育场。

## 参考
三湾一弄

**三湾一弄**是中华人民共和国上海市普陀区朱家湾、潭子湾、潘家湾搭药水弄四块地区个统称，曾经是上海个棚户区。1978年改革开放以后，朱家湾帮药水弄率先改造，潭子湾、潘家湾直到1998年才改造成中遠兩灣城个一部分。

## 参考
普陀公园

**普陀公园**是中華人民共和國上海市普陀区个一個公园，是普陀区顶早个公园，也是普陀区来勒上海内环线里向唯一个公园，佔地13187平方米。原本此地是農田、棚戶區、墳場。1954年，普陀公园对外开放。1991年，普陀公园因上海市合流污水工程施工关脱，1994年，重新开放。2002年又进行一趟改造。

## 参考
未来岛公园

**未来岛公园**是中華人民共和國上海市普陀区桃浦镇个一座公園，面积26990平方米，里向有凉亭、健身步道、小广场咾啥个。2000年9月份开工，同年12月30号对外开放。2002年，未来岛公园实行免票入园。铁路南何支线来勒地面浪横穿整只公园。

## 参考
内涵段子

**内涵段子**是由北京字节跳动科技有限公司开发个一款包含各类短视频、有趣评论、笑话段子、图片、精华咾啥主题个搞笑娱乐社区应用程序，2012年3月份上线。截至2017年，内涵段子共有2亿用户。2018年4月10号，箇只应用因为“存在导向不正、格调低俗等突出问题”畀中国国家广播电视总局点名，责令永久关停。

## 参考
抖音百科

**抖音百科**，老底子叫**识典百科**、**快懂百科**、**头条百科**，前身是**互动百科**，也叫**互动维客**，是一只使用Wiki系统个商业中文百科网站，是潘海东来勒2005年创建个，是北京互动百科网络技术股份有限公司搞个。现在伊是字节跳动旗下个网站。

## 历史
互动百科模仿维基百科建立，创始人潘海东是美国波士顿大学系统工程学博士。互动百科自家讲是全球最大中文百科。2005年潘海东回国，开辟互动百科，域名是hoodong.com。2008年8月份，为咾方便记忆，互动百科拿域名改成hudong.com，两只域名侪好用。2009年9月15号，维基百科创始人吉米·威尔士来勒北京个辰光访问互动百科，互动百科拿中文商标“维基百科”捐赠畀维基媒体基金会。2010年12月互动条目数到500万。2012年12月4号，互动百科拿域名从“hudong.com”改成“”，会得自动跳转，启用新标志。

2019年8月份，字节跳动宣布参股互动百科，创始人潘海东退股。参股以后，字节跳动来勒互动百科个持股比例是22%。9月份，字节跳动收购互动百科100%个股份，完全控股。2020年4月30号，互动百科宣布改名叫“头条百科”。2021年3月9号，再改名叫“快懂百科”。2022年6月份，字节跳动又开始测试识典百科。2024年1月4号，识典百科改名叫“抖音百科”。

## 负面新闻
2017年中央电视台3·15晚会曝光互动百科是虚假广告个“垃圾站”，只需要交4800块，就好开通 “百科词条认领”服务，随意杜撰发布虚假广告，对消费者造成误导。

## 参考
戒色吧

**戒色吧**是中国网络论坛百度贴吧中个一个贴吧，2003年建立，因为吧里向关于自慰搭色情个争议性言论引发关注，到2021年有640万吧友。戒色吧个“戒色”指个是戒除自慰、性臆、婚前性行为畀箇只吧吧友归类成“邪淫”个做法，认为“邪淫”是生活弗顺、健康变差个重要原因，认为戒脱弗良性行为是“实现远大理想的基础”。

## 参考
小沙渡

**小沙渡**是中华人民共和国上海市普陀区苏州河边历史上一只摆渡口外加地名。1980年，西康路桥修好，小沙渡停运，小沙渡箇只地名逐渐弗再用哉。

十九世纪中期，伊个辰光蘇州河南岸有块凸出个咀巴有过苏州河个摆渡，来勒乃朝西康路桥箇埭。伊个辰光，附近有11户居民住，种蔬菜、水稻。摆渡西面有只石灰窑，故咾也叫“石灰窑”。1899年，小沙渡成为蘇州河南岸上海公共租界搭華界个分界处，摆渡口帮現在个江宁路桥一带沙滩统称小沙，周圍一圈就叫小沙渡。二十世纪初，小沙渡地区逐渐形成上海纺织厂顶集中个地区，日资棉纺织工廠就来勒箇埭。外地人來上海寻生活，工人来勒周边搭棚户住，成为棚户区。箇埭也曾经经历多趟火灾搭战争个破坏。

## 参考
三月初三

**三月初三**，农历三月个第三天。

## 节日搭习俗
* 上巳节。
**玄天上帝誕辰。
* 中华人民共和国 广西壮族自治区个法定假日
**壮族、瑶族、侗族、苗族等少数民族个传统节日。
2025年1月加州南部山火

2025年1月7号，一系列山火烧进美国加利福尼亚州洛杉矶都会区，因为极低个湿度、长期干旱，外加飓风级别个圣塔安那风，火邪气旺，火星迸出来点燃其他山火。截至1月10号，箇趟山火已造成5人死脱，超过9,300座建筑物畀烧坏脱，超过17万人弗得弗进行疏散。洛杉矶水电局执行长贾尼斯·基诺内斯表示，1月8号凌晨3点左右，所有消防栓“侪没水哉”，导致灭火一拖再拖。

## 参考
沪太公园

**沪太公园**来勒中华人民共和国上海市普陀区，是隻社区公园，南至新村路，北到沪太路，公园面积1.43万平方米。

公园箇块地原先是农田，西面是河浜搭水塘。1982年，上海市城市规划建筑管理局决定来勒新村路沪太路路口造沪太新村个配套公园，1986年12月份动工，1988年4月15号落成开放，1994年5月1号开始免费入园。

## 參考資料
甘泉公园

**甘泉公园**来勒中华人民共和国上海市普陀区，是甘泉新村个配套公园，1997年12月份造好，2002年开始免费对外开放。公园面积31600平方米，龙总7只部分，里向有2000平方米个逸湖。

## 参考
管弄公园

**管弄公园**来勒中华人民共和国上海市普陀区，是管弄新村个配套公园，1989年11月份动工，1991年5月1号竣工对外开放，面积有1.25万平方米。

## 参考
苏州河梦清园环保主题公园

**上海苏州河梦清园环保主题公园**是普及环境保护知识、展示苏州河综合治理成就个主题公园，来勒上海市普陀区宜昌路130号，苏州河南岸、宜昌路西面、江宁路桥东面，占地面积8.6公顷，有原上海啤酒厂。2005年6月份造好开放个。

## 参考

## 外部链接
* 梦清园
周瑞庭

**周瑞庭**（），字名莹，高桥周家浜（乃朝上海市浦东新区高桥镇）人。伊从小屋里向就蛮穷个，11岁一家头去上海当木工。木工做唻好，故咾19岁个辰光当上木工档手，先后来勒杨斯盛、顾兰洲手底下头承包工程。1895年，伊来勒上海威海卫路（乃朝威海路）446号开设周瑞记营造厂。1907年，外白渡桥计划拿原先个木桥改造成钢结构桥，周瑞庭投标成功，来勒外国人面前拿老早木桥个木头桩子拔出来，打响名气，并先后承建礼查饭店、杨树浦发电厂一期工程、俄国公馆、扬子大楼、新闻报馆、敬业中学、浦东同乡会大厦、真如国际无线电台、乍浦路桥等上海老建筑。

除开营造业，周瑞庭来勒经营房地产搭其他行业上也是一把好手。伊独资创建个星昶地产公司拥有租界百亩地契。伊创办个福昌烟草公司，日产香烟1600箱，“九·一八”事变以后创立“九一八”牌香烟，香烟壳子正面个画像是张学良将军，提醒国民勿忘国耻，一致抗击日本侵略者。

周瑞庭发家以后，对地方公益事业也蛮有贡献个。1924年，周瑞庭出钞票疏浚界浜，花仔4個号头，疏浚16.7公里河道。1925年，伊出钞票拿镇上主要道路大同路从弹硌路改成宽8.33米个煤屑路。

## 参考
申沃客车

**上海申沃客车有限公司**是一家主要生产“申沃”、“沃尔沃”品牌7~25米中大型城市公交车搭仔旅游客车、公路客车个客車制造公司，来勒台灣、上海、南京、扬州、宁波、青岛、墨西哥城等地侪有申沃客车。箇家公司一开始由上海汽车集团股份有限公司（）、沃尔沃（中国）投资有限公司（）、瑞典沃尔沃客车公司（）联合投资组建，一开始总投资9700万美元注册资本5422万美元，中外双方各占50%；乃朝注册资本87,116万人民币，中方占80.5%，外方占19.5%。注册地址是中国上海市闵行区光中路18号。

2018年4月份，沃尔沃（中国）投资有限公司（VIC）、瑞典沃尔沃客车公司（VBC）退出申沃，所有股权持有者变成上汽集团，上海申沃成为上海汽车集团股份有限公司全资子企业。

## 參考来源

## 外部链接
* 上海申沃客车有限公司 
* 中国汽车网沃尔沃客车 
* 中国汽车网申沃客车
模态逻辑

**模态逻辑**是现代逻辑个一个主要分支，用来刻画搭模态搭界个推理。所谓模态指个是一只命题为真个方式。常见个模态包括形而上学可能性（可能搭必然，如“苏格拉底**可能**是哲学家”）、认知（信念搭知识，如“我**晓得**苏格拉底是哲学家）、道义（许可搭义务，如“侬**应该**遵纪守法”）、时态（过去、现在搭未来，如“我**过去**是学生”）等等。相对应个，就有真势模态逻辑、认知逻辑、道义逻辑、时态逻辑等模态逻辑分支。

模态逻辑要用到逻辑运算符，勒哲学、数学、语言学、计算机科学里向侪有蛮多应用个。相比一阶逻辑搭二阶逻辑，模态逻辑常常好勒表达力搭计算复杂性之间取得更好个平衡，故咾来勒计算机个应用弗少。

## 语言
模态逻辑用个形式语言通常是勒命题逻辑或者一阶逻辑个语言个基础丄加上模态算子个产物。

令\mathbf{Prop}为一只可数无穷个命题符号集合。**基本模态语言**\mathcal{L}个公式由以下BNF范式生成：

\varphi ::= p \in \mathbf{Prop} \mid \bot \mid \neg \varphi \mid \varphi \vee \varphi \mid \Box \varphi

即：

# 所有命题符号侪是\mathcal{L}-公式；
# 恒假\bot是\mathcal{L}-公式；
# 假使讲\varphi是\mathcal{L}-公式，格么\neg \varphi也是\mathcal{L}-公式；
# 假使讲\varphi搭\psi是\mathcal{L}-公式，格么\varphi \vee \psi也是\mathcal{L}-公式；
# 假使讲\varphi是\mathcal{L}-公式，格么\Box \varphi也是\mathcal{L}-公式。
\Box是方块算子，通常读作“方块”或者“box”。勒真势模态逻辑里相，\Box p表示“必然p”；认知逻辑一般拿\Box写成K（know），用Kp表示“主体晓得p”；勒可证性逻辑里相，\Box p表示“p可证”。

就像一阶逻辑里相存在量词\exists拨定义成全称量词\forall个对偶，基本模态逻辑通过下头个公式定义\Box个对偶算子\Diamond：

\Diamond \varphi := \neg \Box \neg \varphi

\Diamond通常读作“菱形”或者“diamond”。真势模态逻辑用\Diamond p表示“可能p”，而\Box p（必然p）就逻辑等价于\neg \Diamond \neg p（弗可能非p）。

## 语义

模态逻辑个语义主要有关系语义（又叫克里普克语义）、邻域语义、拓扑语义搭仔代数语义四种。其中，关系语义最直观，邻域语义搭拓扑语义是关系语义个一般化，代数语义最抽象。

### 关系语义
关系语义基于关系结构。关系结构是由论域搭伊上头个关系组成个元组。关系结构勒数学里相邪气常见，几乎所有阿拉熟悉个数学结构（譬如讲代数结构、图）侪可以拨当成关系结构；计算机科学、哲学、语言学、经济学等学科也常常用着关系结构。（Blackburn, de Rijke and Venema, 2001）

勒关系语义下头，基本模态逻辑个**框架**就是一只关系结构\mathcal{F} = (W, R)，其中

# **论域**W是一只由**（可能）世界**组成个非空集合，
# **可及关系**（或可通达关系，accessibility relation）R \subseteq W \times W是W上头个一只二元关系。

基本模态逻辑个**模型**是一只三元组\mathcal{M} = (W, R, V)，其中

# (W, R)是基本模态逻辑个框架，
# V : \mathbf{Prop} \to \mathcal{P}(W)是一只**赋值**，伊搭每只命题变元p赋由所有p勒里相为真个世界组成个集合。

阿拉下头定义哪能勒基本模态逻辑模型上头解释基本模态语言公式。

设\mathcal{M} = (W, R, V)是一只基本模态逻辑模型，w \in W。阿拉搿能递归定义公式\varphi勒\mathcal{M}里w丄拨**满足**（或者为**真**）**：**

* \mathcal{M}, w \models p  当且仅当  w \in V(p)，其中p \in \mathbf{Prop}
* \mathcal{M}, w \models \bot  永远弗会
* \mathcal{M}, w \models \neg \varphi  当且仅当  \mathcal{M}, w \not\models \varphi
* \mathcal{M}, w \models \varphi \vee \psi  当且仅当  \mathcal{M}, w \models \varphi或者\mathcal{M}, w \models \psi

格么\mathcal{M}, w \models \Diamond \varphi就当且仅当存在v \in W使得Rwv并且\mathcal{M}, v \models \varphi。

阿拉晓得，逻辑个一个主要研究对象是有效个推理。一只公式勒一只框架丄有效，意思是讲无论侬往搿只框架上头加啥个赋值，勒嗨所形成个模型里相，搿只公式侪是真个。严格定义如下：

* 一只公式\varphi勒框架\mathcal{F}里个世界w丄**有效**（记作\mathcal{F}, w\models \varphi），当且仅当对任意\mathcal{F}丄个赋值V，侪有(\mathcal{F}, V), w \models \varphi。
* 一只公式\varphi勒框架\mathcal{F}丄**有效**（记作\mathcal{F}\models \varphi），当且仅当对任意\mathcal{F}里个世界w，侪有\mathcal{F}, w \models \varphi。
* 一只公式\varphi勒框架类\mathsf{F}丄**有效**（记作\mathsf{F}\models \varphi），当且仅当对任意\mathcal{F} \in \mathsf{F}，侪有\mathcal{F} \models \varphi。
* 一只公式\varphi**有效**（记作\models \varphi），当且仅当伊勒所有框架个类丄有效。

### 邻域语义

### 拓扑语义

### 代数语义

## 参考文献
*
压缩天然气

**压缩天然气**（**C**ompressed **N**atural **G**as，**CNG**）是一种燃料用天然气，一般拿天然气（主要是甲烷（CH4））压缩，存勒2900–3600psi个圆柱或球形压力容器里向。

## 另见
* 液化天然气
* 液化石油气
* 煤气
* 沼气
Lemon8

**Lemon8**，原来叫**Sharee**，是字节跳动旗下个社交媒体软件，主打美妆、时尚、美食、旅游等用户分享个社区内容，标志颜色是黄颜色，2020年3月份来勒日本推出，2021年9月份改成现在箇只名字。伊个功能帮小红书差弗多。

2024年11月，Lemon8帮TikTok进行整合，允许用户来勒两只软件当中共享个人资料。

## 参考

## 外部链接
*
美国传统基金会

**传统基金会**（），1973年成立个公共政策智库，总部来勒美国华盛顿哥伦比亚特区，是美国保守派智库之一，勒美国政策制定方面又弗小个影响。弗少共和党政治人物弗是出身传统基金会，就是来勒弗做议员以后来勒此里做生活。

2025年，美国传统基金会畀媒体指出有针对维基里向个反犹太主义用户个计划，计划通过人脸识别、交叉引用畀黑客入侵个数据库、诱骗维基百科用户访问收集IP地址个网站外加创建小号等方式人肉搜索相关用户。

## 参考

## 外部链接
* 美國傳統基金會
马甲

**马甲**好指个是：
*背心
*马甲（西式外套）：一种西式背心外套。
*马甲（网络用语）：来勒网站丄重复注册个账号。
*马甲镇：中国福建省泉州市洛江区一只镇。
三体（动画）

《**三体**》是从刘慈欣小说《三体》改编个作，由bilibili、三体宇宙、艺画开天联合出品，艺画开天参与制作个中国网络科幻动画片。

箇只动画原定来勒2022年12月3号来勒bilibili浪播出，必过因为江泽民死脱推迟到2022年12月10号首播两集，共15集。

## 播放平台

## 评价
《三体》开播三天，播放量超过1.3亿人次。动画口碑两极分化严重，开播4天以后，来勒豆瓣浪有31,000人评分，平均分7.0分（满分10分）
；第六集播出以后，豆瓣评分跌到4.9；到第11集，有近15万人参与评分，评分跌到4分哉。

媒体表扬伊视觉效果震撼、编排巧妙、冲突多、节奏快，直接引入原著第二部个做法直接切入作品里向顶有戏剧冲突个部分。必过，观众批评动画建模粗糙、对原著改编生硬、重画面表达、轻叙事逻辑、过分植入企业广告咾啥个。

## 参考
三聚体

**三聚体**，貤叫**三体**，是三只相同分子化合生成个产物。非常容易形成三聚体个化学品有甲醛、三氧化硫、丙酮咾啥个。
识典古籍

**识典古籍**是北京大学-字节跳动数字人文开放实验室开发运营个中国古籍数字化平台，2022年10月11号上线。平台目前收录超两千部中国古籍，按内容主题分成经部、史部、子部、集部、道教部、佛教部六只类别，提供免费阅读、注解查询、全文检索等功能。

## 背景
对古籍进行数字化是一项邪气常见个行动。针对中国古籍，有国学大师网、中國哲學書電子化計劃等平台，一些图书馆、研究部门亦对部分中国古籍数字化，弗过没完全对公众免费开放。有些公司也有进行中国古籍数字化个计划，弗过因为技术、版权等原因搁置或终止。据统计，中国现存约20万种中国古籍，一拢总约5000万册，当中有图片扫描个约8万种，有文本数字化个只有约4万种，还有约1000万册古籍亟需修复。拿古籍扫描看起来好保存古籍，必过图片版本扫描并弗好进行全文检索，弗方便研究、阅读、传播，故咾拿图片转成文本，以文本个形式实现完全数字化纔好起到顶大个作用。中国一向勒陆续进行中国古籍个修复、整理、保存、出版工作，包括对中国古籍数字化，让古籍文本弗需要纸质介质就好更好个保存下来，必过因为参与人数少，古籍数量众多，进展慢唻，有交关古籍没实现完全数字化。

作为识典古籍个开发部门之一个北京大学数字人文研究中心认为，虽然中国内外已经有一些古籍阅读平台，但是来勒方便大众阅读、整理质量、阅读体验等方面还是有弗小个提升空间，拿古籍数字化好更好保护利用古籍，向大众传播古籍知识，故咾帮字节跳动公益部门联合成立北京大学-字节跳动开放实验室，目标是打造内容丰富、使用便当、免费开放个高质量古籍数字化阅读平台。

## 开发过程
2022年3月17号，北京大学数字人文研究中心帮字节跳动公益部门联合成立北京大学-字节跳动开放实验室，开发识典古籍，数字化中国古籍。

古籍个数字化分三步，第一步是用电子扫描仪拿古籍扫描成电子图片；第二步是利用光学字符识别技术拿字转化成文本，再进行校对；第三步是拿文本进行整理，方便阅读。第二步光学字符识别里向，因为古籍原本用字弗少异体字、生僻字，导致一個字来勒一本书里向可能有十几种写法，还没标点符号，降低识别准确性。对此，开发团队训练人工智能进行自动断句分词，光学字符识别准确率达到96%到97%。第三步文本整理里向，要加上标点符号方便现代人阅读。箇项生活老早是古文专家学者做个，人力生活进展缓慢。乃朝用人工智能进行断句、添加标点符号，操作速度更快，效率更高，必过需要人工校对。

完成基本开发以后，识典古籍邀请古籍研究学者、古籍爱好者、老百姓进行多轮内测，进行改进。

2022年10月11号，识典古籍测试版上线，有390部经典中国古籍，主要来自《四部丛刊》，一拢总3000多万字，后期陆续进行其他古籍个收录。

## 功能
平台书库里向个古籍沿袭传统个四部分类法，拿古籍分成功经部、史部、子部、集部，另外设立道教部、佛教部两只分类，一拢总六只分类。箇六只分类下头有二级分类，部分还有三级分类。书籍信息里向注明书名、卷数、作者、作者年代、版本等基本信息。书库中古籍个排列顺序大致按照编撰年代由古到今升序排列。

平台个古籍文本阅读界面是当代流行个横排排版，用字有底本原字、中国大陆标准繁体字、简化字三种，当中标准繁体字、简化字是机器翻译出来个。文本里向个专有名词用仔专名号。对一眼生僻词汇，鼠标停勒高头会得弹出标识有具体释义个悬浮窗口，来源是《汉语大词典》搭头条百科。平台还提供原本影像个开关按钮，好看或隐藏古籍个原本图片扫描版。对有注疏搭译文个版本，也好选择显示或隐藏注疏译文。

平台个检索功能好搜索书籍标题，也好全文搜索，还好筛选作者、书籍、分类、朝代。平台提供收藏夹功能，注册登录帐号以后好使用。平台个阅读界面也针对移动设备做仔适配。

## 评价
辽宁广播电视集团个王梓认为，识典古籍打破普通老百姓传统认知里向古籍典藏个概念，打破传统文化帮现代科技个次元壁，利用人工智能数字化翻译古籍，通过旗下抖音短视频等新媒体平台进行宣传，降低观众阅读古籍个难度，有利于传承中华传统文化。

## 参考资料

## 外部链接
*
小号（网络用语）

**小号**，貤叫**马甲**、**分身**、**傀儡**，指个是来勒网络论坛、BBS、游戏等地方，一家头同时拥有个伊眼账号，通常指个是伊弗常用个伊些账号。

## 参考

## 外部链接

*Sock puppet  at *[[Jargon File]]*
* 马甲分享库
庄顺昌

**庄顺昌**（），中国科学院中国科学院新疆理化技术研究所研究员，享受国务院政府特殊津贴专家，中国共产党员。庄顺昌个研究领域是半导体敏感材料搭元器件，做过中国科学院物理所半导体敏感器件室副主任、主任，兼任中国电子学会理事、中国电子学会敏感技术分会热敏专业组组长。曾做过新疆维吾尔自治区第六届、第七届人民代表大会委员。

## 早年生涯
民国廿二年（1933年），庄顺昌出生勒江苏省松江县（乃朝上海市松江区）个普通家庭里向，爹爹是石匠，爷是长工。1951年，庄顺昌去东北工学院，读个是机电系。

1955年，大学毕业个庄顺昌畀分配到中华人民共和国重工业部有色金属工业管理局新疆有色金属公司。伊来勒新疆可可托海、阿勒泰等地出差考察。1958年，庄顺昌畀抽调去西安交通大学工程物理系，进修核反应堆个设计。

## 科研生涯
1962年，完成学业个庄顺昌又去新疆，畀分配到中国科学院新疆物理所，是中国科学院新疆分院个首批科学家，参与半导体个研究。1965年，中华人民共和国第七机械工业部通过中国科学院新技术局向中国科学院新疆物理所下达“651-82”研制任务，为东方红一号卫星研制热敏电阻，庄顺昌作为学术带头人，来勒研究人员态度消极，对研究前景弗看好个情况下头组织起廿几人个课题组。

工作开始以后，碰着文化大革命，庄顺昌畀扣上“走白专道路”“业务挂帅”“以生产压革命”个帽子，课题组成员因为弗同原因选择退出，只挺4家头，还因为学术观点弗同分成两派，研究机构瘫痪、设备落后，必过研究一直呒没停下来。1968年，庄顺昌帮俚个课题组研制出热敏电阻玻璃密封新结构，第二年完成试制。箇只结构用勒东方红一号卫星浪，保障东方红一号卫星个发射。

为东方红一号研制热敏电阻以后，庄顺昌继续座半导体敏感材料搭元器件研究，主持、参与研发、制造超过廿种好用勒人造卫星、运载火箭浪个低温（20K到300K）、中温（-80°C到150°C）、高温（300°C到900°C）热敏电阻。庄顺昌也参与过制定直热式热敏电阻中华人民共和国国家标准。1984年以后，庄顺昌主要参与研制线性互换热敏电阻、高性能负温度系数（NTC）热敏电阻等材料，创造热等静压新工艺。

1983年，庄顺昌加入中国共产党，同年成为新疆维吾尔自治区第六届人民代表大会委员。1984年，庄顺昌被评为新疆维吾尔自治区优秀共产党员搭新疆维吾尔自治区优秀专业技术工作者。1986年，庄顺昌被评为全国优秀共产党员。1988年，伊成为新疆维吾尔自治区第七届人民代表大会委员。1988年到1999年间，庄顺昌获得新疆维吾尔自治区有突出贡献个优秀专家11埭。

## 参考
宁德时代

**宁德时代新能源科技股份有限公司**（，简称**CATL**）是中国一家电池制造公司，2011年成立，做电动载具、储能系统搭电池管理系统个锂离子电池。总部来勒福建省宁德市。公司来勒全球有福建宁德、江苏溧阳、青海西宁、四川宜宾、广东肇庆、上海临港、福建厦门、江西宜春、贵州贵阳、山东济宁、河南洛阳、德国图林根州埃尔福特、匈牙利德布勒森十三大电池生产制造基地，当中宁德基地搭宜宾基地是锂电行业仅有个全球灯塔工厂，宜宾基地还是全球头一家电池零碳工厂。

宁德时代个客户有特斯拉、大众、BMW
、日产、标致雪铁龙集团、现代、本田、捷豹路虎
、沃尔沃、丰田、北汽、吉利汽车、广汽集团、宇通客车、中通客车、厦门金龙、上汽集团、北汽福田汽车咾啥个。

## 参考

## 外部链接
*
依斯迈莫哈末阿里

敦**依斯迈莫哈末阿里**（；），是马来西亚国家银行第二任总裁搭国民投资机构集团主席，头一个做国行总裁个马来西亚人，马来西亚前总理马哈蒂尔·穆罕默德老婆茜蒂哈斯玛个兄弟。
大唐芙蓉园

**大唐芙蓉园**来勒陕西省西安市雁塔区曲江新区，大雁塔东面、唐朝曲江池遗址北面，是一座仿唐朝皇家禁苑造个主题公园。

## 外部链接
* 大唐芙蓉园主页
梨俱吠陀维基

**梨俱吠陀维基**（）是大韩民国个一只用维基系统个网络百科全书，2007年3月1号创立。

## 历史
箇只网站个名字是从印度教吠陀經典梨俱吠陀来个。2007年初，Angelhalo社区网站开始进行wiki软件测试。2007年3月1号，网站成立。2012年3月9号，Angelhalo社区网站负责人青铜开始对梨俱吠陀维基进行改版，服务器域名“梨俱吠陀维基”也改成乃朝个正式名称。2013年8月2号，网站支持移动设备编辑。

2015年3月8号，一位名叫Egoiswerk个用户随便拿英语维基百科个内容、文件、维基共享资源里向个文件复制到梨俱吠陀维基。2015年4月8号，一些用户陆续来勒梨俱吠陀维基发现侵权问题，到4月11号开始同网站所有人方面讨相骂，导致4月25号开始网站瘫痪。5月17日号，网站恢复正常，必过只限注册用户用。因为大部分用户转去新成立个納木維基哉，故咾梨俱吠陀维基个活跃度下降交关。

## 参考资料

## 参见
* 納木維基

## 外部链接
* 리그베다 위키
Wiki引擎

**Wiki引擎**，貤叫**Wiki软件**，指个是用来架设Wiki个软件。望大里来讲，伊是一种好作为网络共笔，网友好自行编辑，集合成完整数据库个软件。望小里来讲，是好达成维基百科样式个软件。

## 外部链接
* 关于Wiki服务器的介绍
* Wiki引擎
上海千年古银杏园

**上海千年古银杏园**，貤叫**古树公园**，勒拉中国上海市嘉定区安亭镇，面积7200平方米，2002年10月份竣工。公园里向有棵唐朝贞元元年（785年）个银杏树，高24.5米，是上海现存个古树里向顶古老个。

## 参考
普陀体育馆

**普陀体育馆**是中华人民共和国上海市普陀区个一座体育场馆，1959年9月份造个，来勒曹杨路400号，也是上海第一座区级体育馆。1987年10月份，对场馆拆除重建。1997年开始，普陀体育馆全年365天对外开放。1998年5月份，普陀体育馆一度冠名叫**普陀古越龙山体育馆**，是中华人民共和国第一家有企业品牌冠名个体育馆。2014年底，场馆又进行改扩建，2017年6月份完工，9月1号重新对社会开放。获得上海市建设工程“白玉兰”奖、上海“明星工地”、“普陀杯”优质工程咾啥个奖项。

## 参考
上海市民体育公园·足球公园

**上海市民体育公园**来勒中华人民共和国上海市嘉定区安亭镇安辰路999号，是只体育公园，由上海久事国际体育中心有限公司运营。公园总规划占地2.8平方公里，里向有11人制足球场、7人制、5人制足球场搭篮球场。占地42万平方米个一期工程足球公园来勒2020年1月4号开园。

## 参考
嘉北郊野公园

**嘉北郊野公园**是中華人民共和國上海市嘉定區个公園，东到沈海高速，西到嘉松北路，南到嘉安公路，北到郊野公园大道，面积13.98平方公里。公园里向有鸟类栖息林、儿童活动林、欢聚休闲林、静谧养生林、入口休憩林、生态保育林、甜蜜爱情林，2017年9月23号试开园。

## 参考

## 外部链接
*
苏州工学院

**苏州工学院**，老底子叫**常熟理工学院**、**苏州师范专科学校**、**常熟高等专科学校**，来勒中国江苏省常熟市，是一所理工科为主个多科性省属本科院校。

## 历史
1958年，**苏州师范专科学校**成立，是常熟理工学院的前身。1989年，**苏州师范专科学校**搭1984年创办个常熟职业大学合并成**常熟高等专科学校**。2001年，江苏省人口学校并进常熟高等专科学校里向。2004年，教育部批准勒**常熟高等专科学校**个基础浪设立**常熟理工学院**。2025年1月13号，教育部网站公示，拟同意**常熟理工学院**改名叫**苏州工学院**。2025年2月份，教育部正式同意常熟理工学院改名**苏州工学院**。

## 参考

## 外部链接

*苏州工学院官方网站
绥德公园

**绥德公园**来勒中华人民共和国上海市嘉定区江桥镇绥德路，总用地面积超26万平方米，四周分别是京沪铁路、沪昆铁路、上海外环线搭仔新槎浦。

## 历史
绥德公园前身是2003年造个外环防护林。2022年底，绥德公园开工，2023年年初造好开放。

## 参考
新槎浦

**新槎浦**是流经中華人民共和國上海市寶山區、普陀區搭嘉定區个河流，北起蕰藻浜，南到蘇州河，全长约9.8公里。1977年，當地政府拿孙基港、中槎浦、杨泾、蒲华塘等河浜疏浚，拿伊拉打通，箇就是新槎浦。

## 参考
顺化市

**順化市**（）是越南北中部个中央直辖市，本來是承天顺化省，2024年经越南国会批准改制成中央直辖市，是越南第六隻直辖市。

## 参考

## 外部链接
*顺化市电子信息门户网站
安亭市民广场

**安亭市民广场**来勒上海市嘉定西部安亭镇墨玉路267号，占地面积6.9亩，本来是安亭公园，是上海市建设委员会、嘉定区政府、上海市园林局共同出钞票造个，1993年11月份开工，1995年5月造好开放。2003年，安亭镇政府拿安亭公园改造成安亭市民广场。

## 参考
秦

**秦**好指个是：

## 政权
*秦国，中国周朝诸侯国之一。
*秦朝，中国朝代之一，貤叫嬴秦，亦指秦国统一中国后、西汉之前个时期。
*前秦，十六国之一，貤叫苻秦。
*后秦，十六国之一，貤叫姚秦。
*西秦，十六国之一。
*十六国时期领袖虚除权渠个政权。
*十六国时期领袖句渠知个政权。
*十六国时期领袖张琚个政权。
*十六国时期领袖窦冲个政权。
*仇池领袖杨难当个政权。
*北魏末期领袖莫折念生个政权。
*隋朝末期唐朝初期领袖薛举个政权。
*唐朝中期领袖朱泚个政权。
*五代十国时期领袖李守贞个政权。
*大秦，中国汉朝时对同时代个西方罗马帝国个称呼。
*秦（恒星），即天市右垣六，巨蛇座δ，视星等3.8。

## 地名
*大秦，古中国对罗马帝国个一种叫法。
*中国，“秦”是古代外国人对中国个别称。
*陕西省，中国陕西别称，简称“秦”。
*三秦：陕西省别称。
*秦岭：横贯陕西中部个山脉。
*秦川：渭河平原。
*秦皇岛

## 姓氏
* 秦姓，一只中国姓氏。

## 产品
* 比亚迪秦，比亚迪汽车制造个一款新能源汽车。
杭温高速铁路

**杭温高速铁路**，简称**杭温高铁**，是浙江省一条连咾杭州市、金华市、台州市、温州市个高速铁路，设计时速350公里/小时，是中国头一条兼具国务院混合所有制改革试点搭国家发改委社会资本投资示范个“双示范”民营控股高铁项目，是长三角高速铁路网个重要组成部分，仙居县、磐安县、东阳市进入高铁时代。全线2024年9月6号开通运营。

## 路线
杭温铁路一期北起义乌站，南接杭深铁路温州北站到温州南站，全长218.26公里；二期南起一期起点义乌站，北到桐庐东站接湖杭铁路去杭州西站，全长59公里。线路途经杭州、金华、台州、温州等4市9县（市、区）。杭温铁路全长约331.3公里。

## 历史
2017年3月9号，杭温高速铁路一期正式开工。

2018年3月28号，二期杭州西到桐庐东段作为“湖州至杭州西至杭黄连接线”一部分召开可研审查会。

2020年12月30号，杭温高速铁路二期（杭州至义乌段）正式开工，新造桐庐东、浦江2座车站，建设工期3年半。

2021年12月14号，二期工程头一座隧道古塘源三号隧道贯通。

2022年1月25号，杭温高铁全线最长的高风险隧道——西山隧道顺利贯通。4月28号，杭温高铁全线头一座跨高铁连续梁，二期工程跨杭黄铁路特大桥连续梁成功转体。10月14号，杭温高铁最大跨度系杆拱顺利合龙。10月20号，杭温铁路二期工程最大跨度连续梁，跨杭黄铁路特大桥完成合龙。

2023年3月26号，全长10240米个杭温高铁最长隧道木匪岭隧道贯通，二期全线隧道全面贯通。7月20号，杭温高铁开始全线铺轨。10月10号，杭温高铁启动接触线架设。11月24号，永嘉右行线跨甬台温铁路特大桥主跨顺利合龙，永嘉段桥隧全线贯通，长1906.99米，是世界头一座大跨度钢混刚构连续梁铁路桥，也是目前中国最大跨度单线铁路连续刚构桥。11月29号，杭温铁路二期正式进入铺轨阶段。

2024年1月8号，杭温高铁二期正线钢轨铺设完成。5月18号，杭温高铁联调联试。7月30号，杭温高铁开始空载试运行。

2024年9月6号，杭温高速铁路开通运营。

## 影响
杭温高速铁路通车以后，结束仙居县、磐安县、东阳市弗通高速铁路个历史。

## 外部链接
*
*

## 参考
横店站

**横店站**好表示：

*横店西站，本名**横店站**，京广铁路车站，来勒湖北省武汉市黄陂区
*横店站（武汉地铁），武汉轨道交通7号线个车站，来勒湖北省武汉市黄陂区
*横店站（浙江省）：杭温高速铁路车站，来勒浙江省东阳市
*横店高铁站（金华轨道交通）：金华轨道交通金义东线个车站，来勒浙江省东阳市
横店站（浙江省）

**横店站**是杭温高速铁路浪个中间站，来勒浙江省东阳市南市街道槐堂村。车站南面是屏岩山，离开横店镇中心6公里；北面是南山、离开东阳市区外围3公里。当地政府来勒车站周围规划高铁新城。

车站由上海局集团金华车务段管理，办理客运业务，规模3台8线，2022年8月份动工，2023年11月30号主体结构封顶，2024年7月份通过验收，2024年9月6号跟咾杭温高铁一道正式开通运营。

## 接驳交通

车站好换乘各式交通去东阳、义乌、金华市区或横店镇区，金华轨道交通金义东线横店高铁站车站站厅来勒横店站站房地下一楼。站房东面是路面停车场，有公交车、差头、网约车上客设施。

## 参考
力学平衡

**力学平衡**（Mechanical equilibrium），指个是质点、刚体、质点系个速度矢量\vec{v}是常矢量个情况。特别个，静止个质点或质点系力学平衡个情况下头，箇只质点或质点系是静力平衡状态。

## 参见
*力学
*静态平衡
*动态平衡
*静力学
*动力学
*静不定

## 参考
会展中心站（金华轨道交通）

**会展中心站**是金华轨道交通金义东线个车站，来勒中华人民共和国浙江省金华市东阳市吴宁街道兴平东路学士南路路口东南面，2022年9月28号投入使用，是三层高架侧式车站。

## 参考
隔离体图

**隔离体图**，貤叫**受力分析图**、**自由体图**，是一种用箭头表示物事受力大小搭方向个图像表示法，物理学家搭工程师经常性用伊分析物事个受力。隔离体图方便了解受力或力矩个关系，也方便求解运动方程里向待求个力。

隔离体图个特点是图里向只有一只物事，其他周围个物事侪弗画出来，用箭头表示出系统当中存在个力个方向，还会得附带数字来表示箇股力个大小。

## 参见
*经典力学

## 参考
幻兽帕鲁

是日本开发商Pocket Pair推出个动作冒险生存游戏。游戏设定是开放世界，里向有外形像动物个生物“帕鲁”，玩家好捉脱帕鲁，让伊去打怪、造基地、当坐骑咾啥个。《幻兽帕鲁》好一家头孛相，也好开私人服务器，支持最多4名玩家同时在线孛相，还支持最多32名玩家勒同一个服务器浪进行网络游戏。《幻兽帕鲁》2021年首次公布，2024年1月19号通过抢先体验来勒Windows、Xbox One搭Xbox Series X/S浪發行。

《幻兽帕鲁》个孛相方式赛过《宝可梦》，畀开玩笑是“带枪版宝可梦”。其他游戏元素还包括拿帕鲁做成吃个，或者拿帕鲁拉去打工。《幻兽帕鲁》引起广泛关注，抢先体验个头24小时里向卖出超200万份，也畀任天堂搭宝可梦公司起诉侵害多项专利权。

## 参考

## 外部链接
*
横店高铁站（金华轨道交通）

**横店高铁站**是金华轨道交通金义东线个一座地下车站，来勒中华人民共和国浙江省金华市东阳市南市街道槐堂村，杭温高速铁路横店站下头。箇站2021年9月24号开工，2022年7月9号主体结构竣工。2022年11月份验收。箇站並呒没随咾义东线通车开通，阿末来勒2024年9月6号随咾杭温高速铁路横店站一道开通。

## 车站结构
车站长559.60米、宽20.9米，建筑面积16390.46平方米，设计是地下二层岛式车站：地下一层站厅层，地下二层站台层。站厅南、北面各有一只客服中心；站台层埋深15.4米，有一座宽12米个岛式站台；站台层A端有男女卫生间、母婴室、无障碍卫生间。

### 出入口
横店站设有两只出入口。

## 外部链接
*

## 参考资料
保守力

假设有隻力，伊作用勒物体丄个功只跟移动个起点帮终点有关系，帮物体个移动轨迹一点也弗搭界，箇末箇隻力叫**保守力**（），貤叫**守恒力**。保守力好看成一种让机械能守恒个作用力。

## 参考
机械能

**机械能**（），指个是物体个势能*E<sub>p</sub>*帮动能*E<sub>k</sub>*个总和，也就是
:E=E_{\rm k}+E_{\rm p}
郑惟桐

**郑惟桐**（），四川成都人，中国象棋棋手，2009年12月份来勒全国象棋个人赛中排名第十二，晋升成国家象棋大师。2014年，郑惟桐获得全国个人赛锦标赛个冠军，晋升成象棋特级大师。2015年开始一直排勒中国象棋男子等级分第2名，排勒王天一后头。2023年拿着杭州第19届亚运会象棋男子个人金牌，是箇届亚运会中国代表团第200枚金牌。2025年1月12号开始，因为涉嫌买棋卖棋操纵比赛畀中国棋协终身禁赛，外加撤销特级大师称号。

## 参考
慶應義塾大學

**慶應義塾大學**（），簡稱**庆应**（）或**庆大**（），是勒勒日本东京都港区个私立大学。是福澤諭吉创办个，前身是1858年创立个“兰学塾”，是江户时代一所传播西洋自然科学个私塾学堂。

## 外部连接

* 慶應義塾网站
王天一

**王天一**（），北京人，中国象棋棋手。2005年获得全国少年象棋锦标赛16岁年龄组冠军，晋升象棋大师。2012年获得全国象棋个人赛冠军，成为特级大师。

到2023年，王天一获得4趟全国个人赛冠军（2012、2016、2019和2023），连续十年象棋等级分世界第一，畀普遍认为是历史最佳棋手之一，外加伊“半路出家”，弗是从小学着象棋个，故咾畀大家叫“外星人”。2023年5月11号，王天一来勒第八届全国象棋青年大师赛决赛中先手击败孙逸阳特级大师，成为头一位实时等级分超过2800分个选手。2024年9月19号，因为涉嫌买棋卖棋操纵比赛畀中国棋协终身禁赛，撤销特级大师称号。

## 参考
抖音火山版

**抖音火山版**，本名**火山小视频**，是中国互联网公司字节跳动推出个短视频应用，2020年1月改名“抖音火山版”。

## 历史
火山小视频前身是2016年4月成立个“火山直播”，本来是“今日头条”应用里向个直播服务，2016年8月份，主打15秒小视频社区个“火山星球”正式上线。2016年12月份，“火山星球”正式改名叫“火山小视频”，最大特色是“火力值”机制，畀用户现金奖励来激励创作，是字节跳动对标竞争对手快手个产品。2017年5月份，火山小视频发布“10亿补贴计划”，目标是扶持优质内容创作者。截至2019年底，火山小视频日活跃用户超过5000万。

2020年1月8号，火山小视频帮字节跳动旗下个抖音进行品牌整合升级，改名叫“抖音火山版”，必过保持独立运营。

## 参考
马陆葡萄主题公园

**马陆葡萄主题公园**是中华人民共和国上海市嘉定区马陆镇一家主题是葡萄个公园，占地30公顷，里向有100多种葡萄，好分成葡萄科普园、科普馆、儿童乐园、迎宾园、采摘园等景点。公园2005年造个，2009年成为国家3A级旅游景区。习近平当上海市委书记个辰光到歇过马陆葡萄主题公园参观，渠搭马陆葡萄主题公园称作“上海个吐鲁番”。

## 参考
塔尔萨种族屠杀

**塔尔萨种族屠杀**，貤叫**塔尔萨屠杀**、**黑色华尔街屠杀**，指个是来勒1921年5月31号到6月1号，美国白人攻击住勒俄克拉荷马州塔尔萨格林伍德个非裔美国人社区居民企业，屠杀非裔美国人个事体，是美国历史丄顶严重个种族暴力事体之一。

事发地塔尔萨格林伍德原本是美国顶有钞票个非裔美国人社区，有“黑色华尔街”个讲法。箇趟袭击事体里向，美国白人分别从地面搭空中两隻方向进攻，拿当地超过35隻街区轰炸光烧光。阿末有超过800人畀送去医院，超过6,000名非裔美国人居民畀拘留，上万人逃离塔尔萨，而箇桩事体个死亡人数一直弗清爽，从75人到300人个讲法侪有个。

## 参考
南门站（无锡地铁）

**南门站**来勒中华人民共和国江苏省无锡江阴市虹桥路长庆路路口，是S1线个中间车站，是地下二层岛式车站。车站一拢总设置有4隻出入口。

## 参考资料
申隆生态园

**申隆生态园**是中华人民共和国上海市奉贤区青村镇一家公园，1999年10月份造个，“申隆”二字意思是“上海事业兴隆”，生态园面积7.9平方公里，里向有生态林、有叫“申隆湖”个人工湖搭仔河道。景点有经济果林、农家乐文化一条街、鸟语岛、农耕文化馆咾啥个。

## 参考
天荒坪抽水蓄能电站

**天荒坪抽水蓄能电站**来勒中国浙江省安吉县天荒坪镇，西苕溪个支流大溪河上，是每日天调节个纯抽水蓄能电站，电站总投资71.18亿元人民币，总装机容量180万KW（6台30万KW机组），装机容量亚洲第一、世界第二。设计年抽水量42.86亿千瓦时，发电量31.60亿千瓦时。山顶个蓄水水库叫**江南天池**，还是隻景区，2023年6月29号成为浙江省文物保护单位。

## 参考
宁波轨道交通5号线

**宁波轨道交通5号线**是中国浙江省宁波市一条城市轨道交通线路，标识颜色是****。规划中个5号线是环线，途径北高教园区、国际会展中心、东部新城，鄞州工业区、南部高教园区、鄞州中心区等区域。布政站到兴庄路站个东南半环是一期，有22座车站，侪是地下车站，2016年9月28号开工建设，2021年12月28号开通运营，是浙江省内头一条全自动运营个城市轨道交通线路。兴庄路到骆驼桥站用个是3号线二期工程个名义造个，2024年6月28号开通运营，等3号线庄桥机场段造好以后，永茂路到骆驼桥段要还畀3号线个。

## 参考
皖中平原

**皖中平原**，来勒安徽省中南部长江沿岸搭巢湖附近，是长江中下游平原个一部分，河谷西面隔开山是鄱阳湖平原，是皖江城市带承接产业转移示范区。
温黄平原

**温黄平原**是浙江省东部沿海一隻平原，总面积2361平方公里，分属台州市个黄岩区、路桥区、椒江区、温岭市搭仔临海市5隻市（区），因为3隻区老底子算黄岩县个，故咾从温岭、黄岩里向各拿出一個字，叫温黄平原。温黄平原主要是永宁江（即椒江）帮金清江两大水系形成个冲积平原。

温黄平原是浙江省重要个商品粮搭柑橘个生产基地。

## 参考资料
*《浙江省温黄平原水利规划》
忠清南道

**忠清南道**（），是一个勒勒朝鲜半岛中部西南个韩国行政道，北面京畿道，南面全罗北道，东面忠清北道，面积8,598平方公里，人口超210万，首府来勒洪城郡。
成都平原

**成都平原**，貤叫**川西平原**，四川话叫**川西坝子**（四川话拼音：Cuan1xi1 Ba4zi3），来勒乃朝中国四川省四川盆地西部，是中国西南地区面积顶大个平原。
滨海古园

**滨海古园**，来勒中国上海市奉贤区五四农场杭州湾边，是大型公共墓地，1985年造个，是上海头一座国营公墓，占地面积约1,200亩，是上海占地面积顶大个墓地之一，提供殡葬服务、爱国主义教育搭殡葬知识个宣传。
## 外部链接
*滨海古园
温瑞平原

**温瑞平原**是浙江省东南沿海瓯江搭飞云江之间几块平原个总称，包括三溪平原、海滨平原、状元平原、梧田平原、仙岩平原、莘塍平原等，叫该只名原因是有温州市、瑞安市，土地总面积约543平方公里。平原里向最重要个河是温瑞塘河。温瑞平原是浙江省内人口工业密集区，是温州市人口居住、经济发展个核心区。
大场镇（上海市）

**大场镇**，是中国上海宝山区下头一隻镇，是宝山区顶南面一隻镇，来勒全区西南部，东面静安区，西面是嘉定区，南面是普陀区，北面是蕰藻浜，对岸是顾村镇。面积27.22平方公里，2008年户籍人口10.53万人。大场镇人民政府原先来勒沪太路1858号，2010年12月20号，大场镇人民政府迁到大华路1469号哉。

“大场”，相传宋朝个辰光，箇埭有盐场，邪气大。据清光绪《宝山县志》记载：“大场镇，在县治西南三十里，宋时置盐场于此，而得名”。

## 参考

## 外部链接
* 上海市宝山区大场镇人民政府
蟠龙（上海市）

**蟠龙**，貤叫**盘龙**、**蟠龙古镇**，是中华人民共和国上海市青浦区徐泾镇一隻地名，当地因为来勒盘龙港西面，故咾叫箇只名字。

## 历史
蟠龙镇早来勒唐代天宝年间有记载，当地元代开始叫**蟠龙镇**。明清两代叫作**盘龙镇**。嘉靖年间，倭寇拿伊烧脱，变成废墟。清代一度叫伊**盘龙乡**，中华民国大陆时期叫伊**蟠龙镇**。清代中叶，蟠龙当地形成十字形街市。当地后来又变成徐泾镇蟠龙村，2002年，**蟠龙村**帮罗家村合併成**蟠龙小区**。2008年1月10号，当地成为上海市历史风貌保护区。

2014年，**蟠龙天地**启动规划，2019年开始建设。2023年4月29号，蟠龙天地公开亮相，算城中村改造项目，也是长三角一体化示范区新消费示范项目，是集商业、住宅、酒店、绿地于一体个大型综合体，由瑞安集团负责建设，商业建筑面积7.5万方，公共绿地23万方。里向有香花桥、凤来桥、程家祠堂3座青浦文物保护建筑，还有滨水商区、粮仓艺术酒店。过年个辰光，蟠龙天地引进非遗技艺开展活动。

## 参考
周受资

**周受资**（，）是一名新加坡华人企業家，現任字节跳动旗下TikTok个首席执行官。

## 生平
1983年1月1号，周受资生勒新加坡。2001年入伍，2003年以新加坡武装部队上尉军衔退伍。後些来去英国留学，2006年伦敦大学学院经济系毕业，同年加入高盛，2008年辞职赴美留学，2010年获得哈佛商学院工商管理硕士学位。同年加入俄罗斯国际投资基金Digital Sky Technologies担任合伙人，主要针对互联网公司进行风险投资。

2015年7月1号，加入小米集团担任首席财务官，帮助伊上市来勒香港交易所成功挂牌上市。2019年11月份兼任小米国际部总裁。2020年8月份帮王翔、张峰、卢伟冰成为小米集团合伙人。

2021年4月30号，加入字节跳动担任首席财务官兼任TikTok首席执行官，住勒家乡新加坡。

2021年11月2号，字节跳动CEO梁汝波内部信显示，周受资弗再兼任字节跳动CFO，专注管理TikTok业务。

2023年3月23号，伊出席美国众议院能源和商业委员会主持个听证会。2024年1月31号再出席美国参议院司法委员会举行个听证会，畀连咾追问伊“是不是中国人”。

## 参考

## 外部链接
*
跨龙门

**跨龙门**，俗称**大南门**，是上海明、清時代个一座城门，来勒乃朝上海市黄浦区中华路、光启南路、跨龙路路口一带。

## 历史
明嘉靖三十二年，为咾防备倭寇入侵，修筑上海城墙，跨龙门是伊个辰光开个6座城门之一。

1912年（民国元年），上海拆城墙，跨龙门畀拆脱，护城河畀填脱，变成中华路，跑有轨电车，大南门变成地名搭电车站名哉。

## 参考
障川门

**障川门**，貤叫**新北门**，是上海清朝个一座城门，来勒乃朝上海市黄浦区人民路、丽水路路口一带。

## 历史
明朝嘉靖三十二年（1553年），上海县造城墙，设立小东门、大东门、小南门、大南门、西门、北门六座城门。清朝咸丰四年（1854年），法军配合清军攻打小刀会，来勒北城墙边炸出只豁口。小刀会畀镇压以后，箇只豁口畀堵脱，1860年，太平军攻占苏南、进攻上海，英、美、法三国同意组织洋枪队打太平军，駐扎勒洋泾浜。為咾方便洋枪队進出上海縣縣城，上海縣拿法军炸开个豁口造成新个城门，叫**新北门**，施工粗糙，一直有人想拿伊重新填脱。苏松道道员应宝时表示现在进出还是弗便当，外加潮州商人郭学玩愿意承担修门个钞票，故咾同治五年（1866年）夏天开工修门，1867年年初完工，江苏巡抚李鸿章题名**障川门**，取韩愈《进学解》中「障百川而东之，回狂澜于既倒」个意思。1912年上海縣城墻拆除時新北门也被拆除。

1912年（民国元年），上海拆城墙，跨龙门畀拆脱，护城河畀填脱，变成人民路，跑有轨电车，新北门变成地名搭电车站名哉。二十世纪初，原新北门所在地区开仔腌鱼、腊肉、豆粮、南货、水烟、香烛、中药咾啥个商店。1920年代以后，增设五金、颜料商店。雷允上（诵芬堂）中药店就来勒箇埭。後来，沿咾人民路北面，有得大华百货公司、佳美装潢五金商店、新兴日用材料商店。

## 参考
东京科学大学

**东京科学大学**（），是勒勒日本东京都个国家大学，2024年10月1号由东京工业大学搭仔东京医科齿科大学合併而成。

## 参考

## 外部连接

* 東京科学大学网站
普善山庄

**普善山庄**是上海历史丄收尸个慈善机构，专门负责收购土地造专门埋无人认领个尸体个坟头，有收尸车，工作人员会得开收尸车兜街寻尸体拉去埋脱。箇家机构每年会得举办几场义演来募捐善款。

1914年，王骏生、李谷卿等人集资创办普善山庄事务所，总部来勒中华新路，意思是“普及善举”。杜月笙、黄金荣等人一度挂名普善山庄董事。1920年左右，普善山庄来勒宝山县买仔180亩土地修坟场，叫普善山庄，同时来勒新民路设立普善医院，来勒彭浦乡设立义务小学，来勒北海路210号设立总办事处，来勒南市设立南市分庄，来勒浦东其昌栈设立浦东分庄，来勒戈登路、康脑脱路路口（乃朝江宁路康定路路口）设立材栈（棺材店）。

1937年，淞沪会战个辰光，普善山庄主事务所搭仔新民路普善医院侪畀日本人炸脱，来勒大场买个坟地畀日军征用做大场机场。普善山庄又来勒虹桥、青浦蟠龙镇租仔眼墓地。抗日战争胜利以后，普善山庄来勒武胜路、大沽路路口设立分部。1954年，普善山庄事务所畀上海市民政局接管，墓地来勒平整土地运动里向畀推脱。1956年，原先普善山庄义冢个地方造起居民区。

## 参考
石花冻

**石花冻**，貤叫**茉莉冻**、**大菜糕**，是一种马来西亚、广东、港澳台、福建、浙江舟山等地区个甜品，是一块块胶块样个物事，从海藻植物里向提取出个胶质石花菜熬过以后冷却做成个，做法便当，冰凉爽滑，是夏天消暑小吃之一。

港澳地区会得往里向加蛋花、牛奶、椰奶、水果咾啥个；台式石花冻主要配柠檬汁、糖水、冬瓜茶；福建会得往里向加绿豆、蜂蜜咾啥个料；舟山当地主要做成果冻状个直接吃，或者浇红糖水。

## 参考

## 参见
* 果冻
* 洋菜
* 卡拉胶
小南门（上海市）

**朝阳门**，貤叫**小南门**，是上海明、清時代一座城門，来勒老城东南面，乃朝黄浦区中华路、董家渡路、黄家路路口一带，帮大南门比叫小南门。

## 历史
明嘉靖三十二年，为咾防备倭寇入侵，修筑上海城墙，跨龙门是伊个辰光开个6座城门之一。

朝阳门门外董家渡一带通黄浦江码头，历来是上海老城商贸个地方，附近还造有小南门警钟楼。

1912年（民国元年），上海拆城墙，朝阳门畀拆脱，护城河畀填脱，变成中华路，跑有轨电车，小南门变成地名搭电车站名哉。乃朝黄浦区小南门中华路王家码头路路口，有上海轨道交通9号线小南门站，2009年12月31号启用个。

## 参考
顾村公园

**顾村公园**是上海市个一隻公园，来勒宝山区顾村镇，规划总面积超过4.3平方公里，规划布局“一轴、一带、三区、七园”，2009年开园，一期用地1.8平方公里。2011年，头一届上海樱花节来勒顾村公园开幕。箇开始，公园每年侪会得举办樱花节。2012年，伊成为国家4A级旅游景区。

## 参考

## 外部鏈接
*
顾村镇

**顾村镇**是中华人民共和国上海市宝山区下头一隻乡镇级行政单位，面积41.66平方公里，户籍人口10.4万人。

## 历史
顾村约莫公元500年左右形成陆地。隋文帝开皇九年（589年）隶属于苏州常熟县。隋文帝开皇十八年（598年），改属苏州昆山县；宋寧宗嘉定十年（1217年），改屬昆山县疁城乡。嘉定县設立以後，改属嘉定县。 　

元至顺二年（1331年），顾元、顾亨、顾利、顾贞四兄弟从吴巷桥（今吴淞）搬到乃朝顾村箇𡍲，故咾箇𡍲变成顾家宅。中華民国元年（1912年），顾珍彝创办“顾村小学”，“顾村”个名字头一趟出现。1984年，**顾村乡**人民政府建立。1993年，顾村乡变成**顾村镇**。2000年11月28号，刘行镇併进顾村镇。

## 公共设施
* 顾村公园
* 上海顾村工业园区
* 龙湖北城天街

## 参考
上海顾村工业园区

**上海顾村工业园区**是上海市个一只市级产业技术开发区，2006年成立，来勒宝山区顾村镇，占地面积3.63平方公里，分成一号工业区搭二号工业区，分别占地250公顷搭216公顷，主要产业有机械、电子搭汽车零部件个加工制造、有色金属个冶炼、服装生产咾啥个。2012年改成**上海机器人产业园**，成為机器人研发园区，占地面积309万平方米。2014年加挂**张江高新区宝山园**。

## 参考
三角尺

**三角尺**拉数学搭制图里是用来尺规作图个工具，外观上是直角三角形，帮直尺一道用好画直角、平行线垂直线咾啥个。现代个三角尺则多搭圆规、量角器、直尺等成套装出售。
位移

**位移**（）来勒物理学里向指个是位置个改变。假设物体从\mathbf{r_1}\,\!\,\!跑到\mathbf{r_2}\,\!\,\!，箇個位移会得写成“\Delta\mathbf{r}”或者“\mathrm{d}\mathbf{r}”，也就是\Delta\mathbf{r}=\mathbf{r_2} - \mathbf{r_1}\,\!\,\!。
小红书

**小红书**（国际版本叫**REDnote**），是中国大陆个网络购物和社交平台，2013年6月份成立。根据统计，小红书七成个用户是90後，多数是女个。

## 参考

## 外部链接
*
Musical.ly

**musical.ly**，是一隻2014年4月上线个短视频社交手机应用程序，一开始是上海闻学网络科技有限公司旗下个产品，截至2017年底来勒全球累计有2.4亿注册用户。2017年5月份，musical.ly曾用“muse”箇隻名字想打进中国大陆市场，必过经营弗善，半年就退出哉。同年11月10号，抖音母公司字节跳动花仔10亿美元收购，专注海外市场。2018年8月1号，musical.ly帮TikTok（抖音国际版）合并。

## 参考
郑庆华

**郑庆华**（），男，汉族，浙江嵊州人，博士，教授，中共党员，现任同济大学校长（副部长级）。主要从事人工智能领域个研究工作，中华人民共和国教育部2008年度“长江学者”特聘教授，2023年11月份当选中国工程院院士，享受中国国务院政府特殊津贴。曾获得中国国家科技进步二等奖。

## 简历
1986年，伊从嵊县中学（乃朝嵊州中学）毕业，1990年西安交通大学计算机软件专业，1993年获得西安交通大学计算机系统结构专业硕士学位，留校计算机系任教。1997年取得西安交通大学系统工程专业博士学位。1998年7月份，破格晋升副教授。2001年4月份，破格晋升教授。

历任西安交通大学继续教育学院副院长，招生办公室主任，校长助理。2014年9月份，任西安交通大学党委常委、副校长。2021年12月份任西安交通大学常务副校长。

2023年2月份，任同济大学校长。

## 参考
倪夏莲

**倪夏莲**（），生勒上海，祖籍浙江嵊县，原先代表中国队，1991年开始代表卢森堡参加乒乓球赛事，乃朝定居勒卢森堡埃特尔布吕克。

## 外部链接
* 
*
江浦路街道

**江浦路街道**，是中华人民共和国上海市杨浦区下头一只乡镇级行政单位，东面是杨树浦港，南面到长阳路，西面到大连路隔壁是虹口区交界，北面是控江路，面积2.32平方公里，户籍人口7.46万人（2008年）。街道办事处来勒许昌路1212号。

## 外部链接
*
黃仁勳

**黃仁勳**（，），美国企业家，电气工程师，图形处理器公司英伟达（Nvidia）共同创办人搭首席执行官。伊生勒台南，9岁个辰光移居美国，来勒俄勒冈州立大学获得电气工程学士学位，来勒斯坦福大学获得电气工程硕士学位。1993年创立英伟达。

## 参考
爱丽丝·魏德尔

**爱丽丝·伊丽莎白·魏德尔**（，），德國政治人物，管理咨询师，曾来勒中国银行做生活，来勒中华人民共和国住仔6年，2013年因为反对欧元加入德国选择党。現任德国另类选择党党魁，德国联邦议员，曾任德国联邦议院反對黨領袖。

## 参考
北郊区

**北郊区**是中华人民共和国上海市历史上存在个一隻市辖区，1956年3月15号由吴淞区、江湾区、大场区3隻区合併出来个，区政府来勒五角场政旦东路12号，下头有9隻乡、3隻镇、邯郸、五角场2隻办事处。1958年8月份，北郊区撤销，东南部并进上海市区，其他区域并进宝山县。

## 参考